hodei guztien gainetik...: 13/7/1 - 13/8/1\nPic de Port Vieux (2723m), Soum de Barroude (2674m)\nIRTEERA: Plan d'Aragnouet (1395m)\nZAILTASUNA: F. Ez dauka inolako zailtasunik ibilbide osoan.\n- Plan d'Aragnouet - Refuge de Barroude: 3 ordu eta 15 minutu\n- Refuge de Barroude - Pic de Port Vieux: Ordu bat eta 15 minutu\n- Pic de Port Vieux - Plan d'Aragnouet: 3 ordu\nNOLA IRITSI: Euskal Herriaren iparraldetik ateraz gero, A64 autobidetik joanen gara Saint Lary Soulan herriko irteeraraino. Herri honetara iritsita Aragnouet-Bielsa tunelera igotzen den bidea hartuko dugu. Tunelera iritsi baino kilometro batzuk lehenago, Piau Engaly eski estazioko bidegurutzea baino pixkat gorago, bihurgunen itxi batean utziko dugu autoa. Euskal Herriko hegoldetik ateraz gero, azkarrago iritsiko gara Pirinioetako Autobidea hartuta Jaca hiriraino. Jacatik Sabiñanigo eta Huesca lotzen dituen bidea hartuko dugu, baina segidan Ainsa eta Boltaña herrietara doan desbiazioa hartuko dugu. Ainsa herrian, iparraldera lehen aipatutako tuneleraino segi beharko dugu, tunela zeharkatuta aipatutako lekuan autoa utziz.\nNegua eta udaberriak udari utzi diote lekua. Pirinioek gustura hartu dituzte lehen eguzki printzak eta malda zuriak berdez jantzi dira. Errekak indartsu jaisten dira goietako elurra eramanez eta behi, ardi eta behorrak beren udalkuetan kokatzen hasi dira. North Face eta Ternuak patrozinatutako eskiatzaileek, Quechuako ibiltariei utzi diete bidea. Ikusgarri dago Pirinioa, galaz jantzita.\nHorrela egonik, guzti hortaz disfrutatzeko ateraldia diseinatu eta tarte bat hartuta bidean jarri gara. Gela ibar polita izanen da gure helmuga. Bertan kokatzen da Barroudeko aterpe polita, La Munia mendiguneko paretatzarren azpian. Handik hurbil baita, Port Vieux edo Puerto Viejo de Bielsako lepo historikoa, hamaika batailaren lekuko. Guztia bisitatzeko ibilbide zirkular bat diseinatu eta gogotsu abiatzen gara.\n9:45 : Plan d'Aragnouet (1395m).\nAutoa aparkaleku txikian utzita, presa handirik gabe pista zabalean goiti abiatu ginen.\nZati batzutan oihantxo politetik eramaten gintuen bideak. Kolore biziak alde guztietan.\nOihantxotik ateratzean, harana zabaltzen da, zuhaitzak bukatzen dira eta ikuskizuna hasten da.\n10:28 : Port Vieux-Barroude bidegurutzea.\nPuntu honetan zubitik erreka gurutzatu eta Barroude lakuetara igotzen den bidea hartu genuen. Bertan dago izen bereko aterpea ere. Zuzen segituz gero, Port Vieux lepo mitikora joanen ginateke. Bertatik eginen genuen itzulera, horrela ibilbide zirkular ederra itxiz.\nErreka indartsu jaisten da azken elurrak eramanez.\nBide erosoan paradisuan barneratzen gara.\nGelako haran berdea ez da inguruko bertze batzuk bezain bistatua baina edertasunean ez dauka bertzeen enbidiarik.\nParean ikusten dugu gure biharamuneko helburua: Pic de Port Vieux.\nEta baita mendiaren iparraldeko kanal ikusgarria ere. Eskiada bikaina izan beharra dauka negua, 1000 metroko desnibela jaisten baita kanaletik! UUuaaaaaauuuuu!\nBidea altuera irabazten hasten da eskuineko norabidea hartuz. Urrunean, Port Vieux mendiaren eskuinetara izen bereko lepoa ikusten da. Bertatik jaitsiko ginen biharamunean mendia egin eta gero.\nHaraneko nagusiak atseden hartzen...\nHemen egonen dira iraila bukaera arte. Ez dute atzeko mendi ederrak igotzeko batere interesik.\nPoliki-poliki Barroudeko zirkua ixten duen harresi ikaragarriak bere paretak erakusten zizkigun.\nEskuinera biratzen da bidea eta Gela eta Gerbats mendi ikusgarrien oinean dagoen ur-jauzira abiatzen da.\nAlfonbra berdearen gainetik erraz irabazten da altuera.\nUr-jauziak gero eta hurbilago genituen.\nUr-jauzien azpian lehen elur lausoak zeharkatu genituen.\nPareta ederra genuen aurrean...\n...baina bidexka sigi-sagatsuak eskuak erabili gabe gainditzen laguntzen digu.\nBehin ur-jauzien paretatxoa gaindituta bide laua da eta elurretik aterpera iritsi ginen.\n13:00 : Refuge de Barroude (2377m).\nHiru ordu pasatxoan 1000 metroko desnibela gainditu ondotik aterpe ederrera iritsi ginen. Bertan pasako genuen gaua. Aterpe txikia da Barroudekoa, izen bereko zirkuan kokatuta. 34 lagunentzat du lekua irekita dagoenean. Neguan berriz, gutxiago. Inguruan mendi handirik ez izateak, bertan lo egiten duen jende kopurua nahiko txikia izatea ekartzen du. Troumouseko ekialdeko arista edota Gelako hegoaldeko korridorea igotzeko abiapuntu aproposa da, baina bata zein bertzea ibilbide teknikoak dira eta ez daude jende gehienaren eskuragarri. Port Vieux, Barrosa eta bertze mendi errexagoak aldiz aterpean lo egin beharrik gabe, egunean bertan igo daitezke, eta honez gain, ez dira ezagunegiak.\nGuk dena den, bi egunetan igoko genuen mendia. Batetik, eguzkia ateratzerako gailurrean egon nahi genuelako egunsentiaz disfrutatzen. Bertzetik, aitzakia ezin hobea zelako hori aterpe eta inguru bikain honetan gaua pasatzeko. Bazkalostean, arratsaldea inguruaz disfrutatzen eman genuen. Argazkian, Barroudeko lakuetako bat eta Port Vieux mendia.\nZazpi eta erdietan afaldu eta bederatzi eta erdietarako ohean geunden. Biharamunean goiz iratzarriko ginen.\n5:04 : Refuge de Barroude (2377m).\nBiharamunean lau eta erdietan jo zuen iratzargailuak. Nahiko gau ona pasa genuen, bederatzi pertsona bertzerik ez baikeunden aterpean eta lekua ugari genuen. Zaindariek prest utzi ziguten gosaria hartu, gauzak prestatu eta martxan jarri ginen.\nAbiatzean ilun zegoen oraindik.\nDena den, egunsentia ez zegoen oso urrun eta ostertza argitzen hasia zen. Ilargiak lakuetan errflexu polita uzten zuen.\nGure eguneko gailurraren silueta.\n5:38 : Port de Barroude (2534m).\nBide errex eta zabaletik lepoa azkar harrapatu genuen. Hemendik aurrera magal zabalean paisaia bolkanikoa gailentzen da.\nPaisaia erabat aldatzen da, baina oso erosoa izaten segitzen du.\nGure atzean lehen argiak Troumouse eta Pequeña Munia mendia ikusten uzten digu. Malda horretatik igotzen den Troumouse mendira igotzen den ekkialdeko ertz ederra. Bertzatik oso zaila dirudien arren, PD+ mailakoa da.\nSoum de Barroude muino zabalera ailegatu ginen berehala.\n5:52 : Soum de Barroude (2674m).\nMisterio handirik gabeko gailurretik pasa ginen. Robiñera, La Munia, Pequeña Munia, Sierra Morena eta Troumouse mendiak gailurretik ikusita.\nArgazkia ia gelditu gabe egin genuen eguneko lehen gailurtxoan.\nSoum de Barroudetik lepotxo batera jaitsi eta eguneko bigarren mendiaren arista erraza igotzeari ekin genion.\nEkialdera begirada izenik gabeko lepotxotik.\nArista bidexka batetik igotzen da, mendebaldetik gaindituz puntu kritikoenak. Guk emozio pixkat jartzeko trepadatxoren bat egitea erabaki genuen.\nEkialdera amildegi ederra du mendia. Elurrarekin kontuz ibili beharreko emdnia izan daiteke.\n6:12 : Pic de Port Vieux (2723m).\nEt voila!!! Gailurrera iritsi eta ikuskizuna hasi zen!\nInoiz igo dudan gailurrik goiztiarrena. Seiak pasatxoan gailurrean...\nArgazkia bai, gailurra bai!\nHego-ekialdean Bielsako harana eta Punta Suelza eta Bachimalako mendiguneak.\nMendebaldean La Muniako mendigunea.\nIparraldean Gerbats eta Gela mendiak eta urrunago, Badet, Pic Long, Campbieil eta aste bat lehenago igotako Estaragne.\nEguzkia ipar-ekialdetik ateratzen zen...\nKolore gorrixkaz jantzi zen Barroudeko harresia. Ezkerretik eskuinera Robiñera, La Munia, Pequeña Munia, Sierra Morena, Troumouse, Pic Heid, Petit Pic Blanc, Gerbats, Gela, Pic Long, Campbieil, Estaragne, Mechant, Bugatet...\nIkusgarrienetarikoa dudarik gabe Gerbats, bi egunetako protagonista.\nHegoaldean, gorriz jantzitako Barrosa, Punta Roya eta urrunean Punta Suelza.\nFlipatzen ari ginen gailurrean baina goiz joateak tenperatura fresko xamarra izatea ere suposatu zuen. Haize freskoa zebilen eta ordu erdi inguru egon ondotik, beheraka abiatzea erabaki genuen berriz berotzen hasteko.\nGailur gorrixkari agur erran genion. Atzenduko ez dugun gailurra...\nMila metro beherago Gelako harana genuen zai.\nAzken begirada eta behera...\nJaitsiera ekialdeko aristatik eginen genuen port Vieux leporaino. Bidexka dago zati guztian baina oso aldapatsua da. Elurrarekin edo izotzareki zati arriskutsua izan daiteke ondoan dagoen amildegiagatik.\nIbon de la Pinera de Puerto Viejo lakua behekaldean.\nZatirik aldapatsuena gibelean utzita ertzetik doan bidexka segitu genuen.\nGela eta Gerbats mendien bertze ikuspegi bat gehiago.\nBarrosa ezkerrean eta Port Vieux eskuinean...\nHorrela oraindik itzalean zegoen lepora iritsi ginen.\n7:32 : Port Vieux edo Puerto Viejo de Bielsa (2372m).\nLepo historikoa da hauxe. Frantzia eta Espainiaren arteko muga bertatik zeharkatzen zuten milaka pertsona duela urte aunitz. Merkataritza trukeak egiteko erabiltzen zen garaietan. Geroago, kontrabandoan ere bertatik pasatzen ziren. Espainiako Gerra Zibilean aldiz, ehundaka pertsonak bertatik egin zuten ihes Frantziako lurretara. Haurrak, emakumeak, zaurituak... frankismoaren atzaparretatik ihes joan ziren. Bolsa de Bielsa deitzen zen erresistentzia taldekoek hemendik egin zuten ihesi. Lepoan plaka bat dago Errepublikaren alde egiteagatik hil zirenak eta ihes egin zutenak gogoraraziz. Hau beraiengatik doa!\nAipatutako plaka beltza, lepoko seinalearen azpian.\nLeku historiko honetan gozatzen egon ginen denbora tarte batean.\nGela harana lepotik.\nBertako oroigarri eta panelak irakurrita, hotzikara batek gorputza inguratzen zigula beherakoari ekin genion. Pikotzarekin mendian tailatutako bidexka hau milaka batailaren testigu ixila da. Harriek hitz egingo balute...\nPort Vieux lepotik jaisten den bidexka zati batzuk negu honetako elur-jauziek txikituta utzi dituzte. Leku honek neguan bertze itxura izanen zuen...\nHaran berdea gero eta hurbilago...\nBehin bertara jaitsita eroso ibili ginen alfonbra berdean.\nEzin argazkiak egiteari utzi.\nEguzkiak harana argitzen zuela aprobetxatuz hamaiketakoa egiteko tarte zabala hartu genuen.\n10:38 : Cabanes de Gela (1704m).\nGosaldu ondotik, bideari segika etxola polit honen ondotik pasa ginen. Ederra da benetan, baina artzainek bertzerik ezin dute erabili. Pena...\nParadisua atzean uzten...\nPuntu honetan ibilbide zirkularra itxi genuen. Kotxera pista jaistea bertzerik ez zen falta.\nEskuz bere garaian zulatutako pista...\n11:44 : Plan d'Aragnouet (1395m).\nParaje ikaragarriari agur erran genion. Mundu guztiari gomendatzeko moduko lekua!\nlentamente sin hablar\nme tiendo y beso mi tierra\ncon el hombro la acaricio\nEn Catalunya dejé\nmedia vida adormecida\nme lleve la otra mitad\npara no quedarme sin vida.\nAhora en tierras de Francia\nluego mas lejos tal vez\nme moriré de añoranza\n(Port Vieux lepoan idatzita dagoen poemetako bat, franklismoaren aurka borrokatu ziren guztiei eskeinita,)\nEgilea: Estebe ordua: 15:49 2 iruzkin:\nEtiketak: Port Vieux (2723m), Soum de Barroude (2674m)


Eskulturak eta monumentuak - Julián Gayarre\nErronkarin, Iruñean eta Madrilen du, nagusiki, Julián Gayarrek bere omenaldi iraunkorra, monumentu- edo eskultura-eran. Beldur barik esan dezakegu Mariano Benlliure eta Fructuoso Orduna (bigarrena lehenengoaren dizipulua, eta, Gayarre bezala, erronkariarra) direla tenorraren eskultoreak. Benlliurek egin zituen bai Gayarren gorpua estaltzen duen mausoleoa (webgune honetan, eskultoreari eskainitako berariazko atala dago) bai Museo Nacional del Teatro Almagro-n dagoen bustoa. Ordunak, Mariano Benlliure hil ostean mausoleoa mantentzeko lanak bere gain hartzeaz gain, herrikideari zion mirespena Madril, Iruñea eta Erronkariko kaleetan islatu zuen. Antonio Loperena eskultore nafarrak ere tenorraren busto bat egin zuen Gayarre izeneko kafategi baterako, Tuteran.\nALMAGRO (CIUDAD REAL) – Busto\nMuseo Nacional del Teatro Almagro-n (Ciudad Real), Gayarreren busto bat dago, Mariano Benlliure eskultore valentziarrak egina. Teatro Real-etik eramanda, tenorrarekin loturiko beste gauza batzuekin batera dago ikusgai; besteren artean, bitrina batean eta Anselmiren bihotzaren azpian, Gayarreren hil-mozorroa dago. Bustoaren ondoan, halaber, Gayarreri egindako azken argazkia dago, eta Erronkariko mausoleoaren igeltsuzko maketa bat ere bai, Benlliurek berak egina. Beste maketa batean, Teatro Real-eko barrualdea ikusten da, eta Gayarre agertokian Les Pêcheurs de Perles kantatzen. Gayarreren busto honen hainbat kopia daude, bat Erronkariko Museo-Etxean, kasu.\nMADRIL – Monumentua\nBrontzezko xafla, erliebe-erakoa, Fructuoso Orduna eskultore erronkariarrak 1923an egina. Arrazoi ezezagunengatik, erliebe eskultoriko hau gordeta egon zen, harik eta egileak, 1953an, gutun bat idatzi zuen arte, ABC kazetan, aditzera emateko oroitarria sortu zela tenor erronkariarra zendu zen etxeko fatxadan jartzeko -Gayarreren jaiotetxeko fatxadan bezala, Erronkarin-, alegia, Madrilgo Plaza de Oriente-ko 6.ean, baina ezinezkoa izan zela eraikinaren jabeak ez zuelako baimenik eman. Gutunean, Ordunak laguntza eskatu zion Madrilgo Udalari, zeinak, azkenean, aipatu etxe parean ezarri zuen, harrizko oinarri baten gainean.\nIRUÑEA – Monumentua\nTakonerako parkean dago. Eskultura bera Fructuoso Orduna eskultore erronkariarrarena da, eta marmol zuriz egina dago. Monumentu-multzoaren antolaketaz, berriz, Víctor Eusa arkitektoa arduratu zen, Almorquiko harriaz baliatuta. Monumentuak 10 metroko diametroa du, eta 11 metroko altuera.\n1950eko uztailaren 5ean inauguratu zen, Nafarroako Foru Diputazioko presidenteordea eta Iruñeko, Erronkaribarreko zein Aezkoako alkateak bertan zirela, besteren artean. Ekitaldietan, hainbat dantza-talde izan ziren: Iruñeko Udalekoa, Zaraitzu Ibarrekoa, Muthiko Alaiak, Lizarrako Larrain Dantza eta Otsagabiako dantzariak. Erronkariar ugari ibarreko jantzi tradizionala soinean ibili zen, guztia Iruñeko Orfeoiak eta Santa Zezilia Orkestrak musikaz lagunduta.\nInaugurazio-ekitaldiak uztailaren 3an hasi ziren, Gayarre Antzokian, opera-ziklo batekin (3an, 4an eta 5ean): Madama Butterfly, La Bohème eta Tosca eskaini ziren, hirurak Puccinirenak.\n2000. urteko uztailaren 1ean, La Ondarra kultur elkarteak antolatuta, monumentu honen inaugurazioaren berrogeita hamargarren urtemuga ospatu zen. Aurreko egunetan, Iruñeko Udalak monumentu-multzoa sakonki garbitu eta ingurua edertu zuen.\nUztailaren lehen hartan, Iruñeko kaleetan segizio ikusgarria izan zen, Erronkariko zazpi herrietako alkateak buruan, nor bere banderarekin; atzean, Iruñeko alkatea eta Udalbatza, Foruzaingoa, gala-uniformea jantzita, Irunberriko erraldoien konpartsa, Otsagabiko eta San Lorenzoko (Iruñea) dantzariak, udal-dultzaineroak eta Erronkariko arropa tradizionalez jantzitako dozenaka lagun, besteak beste Julián Gayarre abesbatzako eta Iruñeko Zentro Erronkariarreko kideak.\nERRONKARI – Monumentua\nBrontzezko bustoa, harrizko oinarri gainean, hasieran Erronkariko pilotalekuan ezarria. Eskultura Fructuoso Orduna Lafuente erronkariarrak egin zuen. 1916ko abenduan, Madrilen zegoela, gutuna igorri zion Erronkariko Udalari bere burua marmolezko zutabe bat eta brontzezko busto egiteko eskaintzeko, doan, tenorra betiko oroitzeko.\nMonumentua 1917ko uztailaren 22an inauguratu zen, hainbat diputatu probintzial, Diputazioko Idazkaria, tokiko agintariak, tenorraren senideak eta Orfeiko batzorde bat bertan zirela. Monumentuaren azpian, metalezko kutxa batean, lehen harria jartzeko ekitaldiaren adierazpen-akta bat, garaiko txanponak eta tenorraren jaiotza-aktaren ziurtagiri bat sartu ziren.\n1952an, Fructuoso Ordunak harrizko busto narriatua kendu eta brontzezko antzeko bat jarri zuen. Hori, oinarri sendoagoarekin, 1953ko abuztuaren 15ean inauguratu zuten, eta gaur denok ezagutzen dugun horixe da. 2001Eko uztailean, Erronkariko Udalak Fructuoso Ordunaren omenez antolatu zituen ekitaldien baitan, plaka bat ezarri zen monumentuan, egiteko arrazoiaren, egilearen eta ezarpen-dataren berri emateko.\n2007an, Gayarrek eraikiarazitako laxo-pilotalekua jatorrizko egoerara leheneratu zenean, monumentua egun dagoen tokira eraman zuten, Museo-Etxe ondoko lorategira, hain zuzen.\nERRONKARI – Erliebea\nJulián Gayarre Museo-Etxea dagoen eraikinaren fatxadan, oroitarri eskultoriko bat dago, Fructuoso Ordunak egina eta, Julián Gayarre omenez, Madrilgo Tertulia Navarrak ezarria, 1924ko uztailaren 14an. Hasieran, asmoa zen oroitarria Madrilen jartzea, tenorra bizi eta zendu zen etxeko fatxadan, baina eraikinaren jabeak ez zuenez baimena eman, testua aldatu eta Gayarreren jaiotetxean jarri zuten. Oroitarria herri-harpidetza bitartez ordaindu zen, eta ezarpen-ekitaldian Nafarroako agintari ugari izan ziren.\nOrdunak Madrilgo Arte Modernoaren Museora eraman zuen, 1923ko abenduan, berari bakarrik eskainitako erakusketa batean erakusteko beste bost lanekin batera. Madrilgo prentsak laudorio apartak idatzi zituen obra honi buruz.\n2001ean, Erronkariko Udalak Fructuoso Ordunaren omenez antolatu zituen ekitaldietako batean, plaka txiki bat ezarri zuten fatxadan eskultorearenn obra honen berri emateko.\nTUTERA – Busto\nAntonio Loperena eskultore nafarraren obra. 1999an ezarri zen Gayarre 2 kafategi barruan, herri nafarreko Gayarre kaleak eta Herrerías kaleak bat egiten duten izkinan.


Berreskuratu Outlook datuak makina birtualeko disko fitxategietatik, segurtasun kopia fitxategietatik eta disko irudien fitxategietatik\nHasiera Produktuak DataNumen Outlook Repair Berreskuratu Outlook datuak makina birtualeko disko fitxategietatik, segurtasun kopia fitxategietatik eta disko irudien fitxategietatik\nZure Outlook PST /OST fitxategia fitxategi honetan gordetzen da:\nVMWare VMDK (Virtual Machine Disk) fitxategia (*. Vmdk). Adibidez, Outlook PST / gordetzen duzuOST fitxategia VMWare-n disko birtualean.\nVirtual PC VHD (Disko gogor birtuala) fitxategia (*. Vhd). Adibidez, Outlook PST / gordetzen duzuOST fitxategia disko birtualean PC birtualean. Edo zure Outlook PST / segurtasun kopia bat egiten duzuOST fitxategia Windows Backup eta Restore funtzioaren bidez.\nDiskoaren irudi fitxategia (*. Img)\nCD / DVD irudi fitxategia (*. Bin)\nAlkohola% 120 Mirror Disk File (MDF) fitxategia (*. Mdf)\neta ezin duzu PST-ko datuak atzitu /OST fitxategia zenbait arrazoirengatik, adibidez:\nZure Outlook PST ezabatzen duzu /OST fitxategia disko birtualetik VMWare edo PC birtualean.\nBabeskopiaren euskarriaren segurtasun kopia fitxategia hondatuta edo hondatuta dago eta ezin duzu zure PST /OST fitxategia bertatik.\nDiskoaren irudi fitxategia hondatuta edo hondatuta dago eta ezin duzu zure PST / berreskuratuOST fitxategia bertatik.\nOndoren, oraindik datuak berreskura ditzakezu PST /OST fitxategia dagokion makina birtualeko disko fitxategia, segurtasun kopia fitxategia edo disko irudiaren fitxategia eskaneatuz eta berreskuratuz DataNumen Outlook Repair. Aukeratu besterik gabe makina birtualeko diskoaren fitxategia, segurtasun kopia fitxategia edo diskoaren irudiaren fitxategia konpondu beharreko iturburu fitxategi gisa DataNumen Outlook Repair iturburuko fitxategia eskaneatu, aztertu, fitxategian gordetako Outlook datuak berreskuratu eta PST fitxategi finko berri batera igorriko ditu.\nZure Outlook PST /OST fitxategia disko gogorrean edo unitatean gordeta dago eta ezin zara PST /OST fitxategia zenbait arrazoirengatik, adibidez:\nZure Outlook PST ezabatzen duzu /OST fitxategia disko gogorrean edo unitatean.\nOndoren erabil dezakezu DataNumen Disk Image disko gogorraren edo unitatearen irudi bat sortzeko, ondoren berreskuratu PST /OST irudi fitxategiko datuak DataNumen Outlook Repair.


Mijoa errekan beste isurketa bat egon dela salatu du Eguzkik - Lea-Artibai eta Mutrikuko Hitza : Lea-Artibai eta Mutrikuko Hitza\nMijoa errekan beste isurketa bat egon dela salatu du Eguzkik\nIsurketa otsailaren 4an gertatu zen. Talde ekologistak jakin ahal izan duenez, industrigunean kokatuta dagoen araztegian arazoren bat gertatu zen, eta horren ondorioz gertatu zen isurketa.\nEguzki talde ekologistak salatu duenez, Mutrikuko Mijoa errekan beste isurketa bat gertatu zen otsailaren 4an. Isurketaren ondorioz, errekako uraren dentsitatea handitu egin zen. “Urak kolore grisa zeukan, eta kiratsa zerion, ur zikinen usaina”. Eguzkikoek esan dutenez, isurketaz jabetu ziren momentuan bertan larrialdi zerbitzuetara deitu zuten, beti egin modura, gertaeraren berri emateko.\nTalde ekologistak argitu du gerora jakin zutela idustrigunean kokatuta dagoen araztegiak arazoren bat eduki zuela, eta haren ondorioz gertatu zela isurketa. “Zoritxarrez ez zaizkigu arrotzak egiten Mijoan isurketa kutsakorrak aurkitzea. Hamaika aldiz gertatu da gauza bera, eta, ondorioz, gaur egun zaila egiten da errekan animalia bizidunak aurkitzea. Arrazoi horregatik uste dugu oraingoan ez dela hildako arrainik agertu”.\nEguzkikoek gaineratu dute Ura agentziaren txostenetan bertan ere irakurri ahal dela Mijoa errekaren uraren kalitatea “ezin txarragoa” dela eta ingurumena “muturreraino degradatuta” dagoela. “Mijoako isurketen jatorria izen bereko industrigunean dago. Industrigunean bertan araztegia ere badago ere, iskurketak errepikatu egiten dira. Batzuetan ur beltzen kutsadura karga handiegia delako, besteetan araztegian arazo bat egon delako edo beste arrazoi batengatik”. Horren guztiaren aurrean, galtzaileak beti ingurumena eta bioaniztasuna direla gaineratu dute. Gogorarazi dute, baita ere, Mijoa Bisoi Europarra Babesteko Plan Bereziaren barruan dagoela sartuta.\nIsunak ere ez direla nahikoak esan dute. “Badirudi, isuna ipini zuten azken kasuan 100 eurora ere ez zela iristen. Halako zigorrak ez dirudi oso eraginkorrak direnik”.\nOro har, Mijoako araztegiaren arduraduna Eusko Jaurlaritza dela gaineratu dute. “Duela urtebete Jaurlaritzak Mijoa saneatzeko finantzaketa bere gain hartu zuela berretsi zuen Iñaki Arriola Ingurumen Kontseilariak; %100ean hartu zuen bere gain. 2019an ez zuen ezer egin, eta 2020ko aurrekontuan partidarik agertzen ez denez, aurten ere kale! Lotsagarria da”.


San Blas, S.L. Gipuzkoako arrautza I hegazti baserria\nEgazti-baserria eguneko arraultza ekoizpena gipuzkoan\nSan Blas hegazti-baserria Idiazabal udal barrutiko eremu pribilegiatu batean aurkitzen da.\n100 metroko luzerako hiru ontzi dauzkagu erabilgarri, eta ontzi bakoitzeko 100.000 oilo eta horrez gainera, gure produktuak sailkatzeko eta ontziratzeko hala nola biltegiratzeko eremu berezi bat. Informazio gehiago eskuratzeko, kontaktatu gurekin.\nGure enpresaren helburu nagusia da gure bezeroek gure produktua ahalik eta epe laburrenean eta berme onenekin eskuratzea.Horretarako, gure eguneroko banaketarako erabiltzen ditugun lau isotermo kamioirekin kontatzen dugu, horrela gure entrega bakoitzaren kalitatea eta freskotasuna bermatuz.\nDeitu eta informa zaitez.\nEsklusiboki kalitaterik goreneko produktuak eskaintzeko gure nahiaren ondorioz, indarrean dagoen araudian ezarritako kontrol guztiak zorrozki betetzen ditugu. Gainera, San Blas hegazti-baserrian APPCC sistema ezarrita daukagu, une orotan gure produktuaren, gure instalazioen eta gure enpresa jarduera osatzen duten prozesu guztien egoera ezin hobea bermatzeko.\nInformazioa osatu nahi baduzu, deitu.\nGure produktu nagusiena, bereizten gaituena, bere freskuragatik eta goi mailako kalitateagatik, arrautzak dira. Gure goi mailako ekoizpenak eta zerbitzuan kalitatea zein bikaintasuna eskaintzeko gure nahiak, Euskadiko sektore honetako enpresa nagusienetako bat izatera garamatza. Sailkatzeko, ontziratzeko eta zigilatzeko makina moderno batekin kontatzen dugu, zeinek orduko 45.000 arrautza manipulatzeko ahalmena izango duen\nZure aukerarik onena gara, kontaktatu gurekin.\nSan Blas hegazti-baserrian, jadanik lau hamarkada baino askoz gehiago daramatzagu sektorean, betiere freskotasuna, kalitatea eta arreta pertsonalizatua emanez.\nEgunero 7.000 arrautza dozena ekoizten ditugu, betidanik bereizi gaituen dedikazioa eta kalitatearen bermea zainduz.\nEnpresa espezializatu baten bila bazabiltza, produktuaren eta zerbitzuaren inguruko berme guztiak ziurtatuko dizkizuna, deitu.\nGipuzkoan hegazti-baserri baten bila bazabiltza, arratza freskoak eta kalitatekoak eskuratzeko, zatoz San Blas S.L. hegazti-baserrira.\nFamiliaren negozioa gara 40 esperientzia-urte baino gehiagorekin arrautzetako eguneko ekoizpenean.\nGure oiloak elikatzen dira lehengai noble eta osasuntsuekin soilik kalitatearekiko arrautzak eta freskura lortzeko. Arrautzak aukeratzen dira eta kontsumitzailearentzako bermehandienaz|maximoaz irits daitezela era zehatzean ontziratuta, ezarritako kontrol guztiekin konplitzen dugu eta APPCC-a kalitate sistema dugu ezarrita.\nHiru ontzi|habearte dauzkagu ostatu ematen diegun 100.000 oilori, sailkapeneko eta ontziratzeko landare|fabrika|solairu bati, inguru tokian moderno batek azpijokoa egiten du sailkapen automatikoko, biltegi bateko, garaje bateko eta eguneko banaketarako lau ibilgailu isotermotako.\nGure helburua da pertsonalizatutako arreta bezero guztiei eskainiz kalitate handieneko|maximoko eta freskurako produktu batez lan egitea.\nGuardi Poliginoa, s/n ( Aeritzkortabarrena Baserria ) 20213 Idiazabal Gipuzkoako\nTelefonoa: 943 18 74 58\nTelefonoa: 609 24 31 59\nKontsulta ezazu gure ordutegia


“Ama Kuraia” lan handia, Iruñeko Gayarre antzokian | Nontzeberri\nHasiera/ESZENA/“Ama Kuraia” lan handia, Iruñeko Gayarre antzokian\n“Ama Kuraia” lan handia, Iruñeko Gayarre antzokian\nIruñeko Gayarre antzokian, bihar, hilak 20, 19:00etan, Ama Kuraia izeneko lan handia ikusteko aukera egongo da.\nMaria Goiricelayak zuzendu du Ama Kuraia lanaren euskarazko bertsioa (Kepa Errastik burutu du euskararako obrarako egokitzapen lana). Ione Irazabal aktorea da Ama Kuraia euskarazko bertsioan; berarekin, Ane Pikaza, Eneko Sagardoy, Mikel Losada, Miren Gaztañaga, Iñaki Urrutia, Gabriel Ocina, Alfonso Diez, Idoia Merodio, Aitor Borobia, Adrian Garcia de los Ojos eta Mikel Martinez izango dira antzezleak.\nArriaga Antzokiak Goiricelayari eman dio ekoizpen-lan propioa aurrera eramateko ardura, eta berak bere gain hartu du erronka, “Brechten estruktura epikoari, izaera errealista duten testuak eta interpretazioa proposamen artistiko garbiarekin eta koetaneoarekin borrokatzen diren mundu distopikoaren barruan eutsiz; gure gerrak horrelakoak direla erakusten duen metafora: gero eta garbiagoak eta teknologikoagoak”.\nLanaren beste ardatz garrantzitsuenetako bat emakumeak dira, izan ere, “emakumeak beti izan dira gerren alboko kalteak. Ama Kuraia honetan gerrari eta gerrak sortzen duen negozioari buruz egiten da berba, baina ez dira gerrako arma gisa erabiltzen diren bortxaketak ahazten”.\nObraren musika ere aipatu behar da. “Ama Kuraiak Zabala (Jon Aguirrezabalaga) euskal konposatzailearen eta ekoizlearen ekarpena du. Abesti berriak idatzi ditu, eta jatorrizko libretoko zenbait melodia antzezlanaren soinu paisaiara egokitu ditu”.\nHorrez gain, Carlos Imaz maisuak zenbait musika eta ahots moldaketa egin ditu eta, hori guztia gutxi balitz, luxuzko beste elementu bat ere aipatu behar da, Urko Sangronizen zuzendaritzapeko Bilboko Koral Elkarteko Euskeria Koruaren partaidetza berezia.\nAma Kuraia ikusteko aukera baduzue orain Gayarre Antzokian.


Txerria eta giro ona borrokan aritu dira, protagonismoa nork lortuko : Oarsoaldeko Hitza\nTxeri Eguna ospatu dute gaur Oiartzunen; ehunka lagun hurbildu dira Madalensoro ingurura, hango giroaren parte izatera eta gozatzera\nUrteroko talo postuak (eta dagokion ilarak) ez dute hutsik egin.\nTtur-tturrek antolatuta, Txerri Eguna ospatu dute gaur goizean Oiartzunen. Madalensoro ingurua bihurtu da festaren epizentroa. Barruan, artisauak —eta herriko hainbat eragile— beren produktuak saltzen aritu dira, 10:00etatik 14:00etara bitartean.\nArtisauek egindakoak ez dira bisitarien agerian egon diren bakarrak. Pilotalekuaren kanpoaldean ganadu feria egin dute, eta horien errege izan da txerria, Karrikatik ekarritakoa (datorren urtean bidegorritik etorriko da). Aterpean zegoen animalia bakarra zen.\nTxerriak emandako fruituak saltzen aritu dira Elizalde Institutuko eta Haurtzaro Ikastolako ikasleak, crowfunding-ak ahaztu eta izerdi pixka bat botatzen, kalean jarri dituzten txosnetan. Ikastetxe horietatik sortutako dantza taldeek protagonismo puntu bat ere izan dute, dantzak eskaini baitizkiete oiartzuarrei.\nTxerri Eguneko beste klasiko bat dira zozketak. Haurtzarok, Errigorak eta Ttur-tturrek beren produktuak zozkatu dituzte (irabazleei telefonoz deituko diete). Itturri merkataritza elkarteak bere kanpaina bukatu du gaur; Nahia Mazizior izan da irabazlea. Ehun euroko bonua jasoko du, eta ziur Gabonetarako oparietan xahutzerakoan eskertuko duela.\nAzoka(k) bukatuta, egitarau ofizialean ez da ekitaldi gehiago izan, baina horrek ez du esan nahi goizean nagusi izan den giro ona bukatu denik. Jarrai beza festak.


Ezkerraldeko berbalagunak: 2017/11\nBarakaldoko Berbalagunon topaketa abenduaren 15ean\nTxangoa Durangoko azokara Barakaldoko Gazte Bulegoarekin\nAbenduaren 6tik 10era Durangoko Azoka egingo da, euskal kulturaren hitzordurik garrantzitsuenetarikoa. Egon zara inoiz? Musika, tailerrak, giro ezin hobea…\nAnimatzen bazara, Barakaldoko Gazte Bulegoak egun pasa antolatu du!\nZer: Gazte busa Durangoko Azokara\nNoiz: Abenduak 7, osteguna\nIrteera: 10:00etan Landetako bus geltokitik\nItzuli: Durangotik 17:00etan\nAdina: 18 – 35 urte\nBarakaldarrak – 5,25€ / Barakaldotik kanpokoak – 8,40€\nGazte Bulegoan, San Juan 17\nKaput antzezlana familian gozatzeko Barakaldon\nAste honetan, berriz ere, Arte eszenikoen programa, familian kulturaz gozatzeko aukera aparta!\nNoiz: Abenduak 2, larunbata\nNork eta zer: “Kaput” Ganso&Cia. Keinu antzerki mutua\nNon: Clara Campoamor zentro zibikoa\nAdin gomendatua: 5 – 11 urte\nSarrerak kultur etxeetan:\nHaurrek, gazteek eta 65 urtetik gorakoek 2€\nEuskal tradizioei buruzko hitzaldia Ibarra-kalduren eskutik\nIbarra-kaldu kultura elkarteak Herrien arteko XXI. folklore jaialdiaren programazioaren barruan hausnarketa ezin interesgarriagoa proposatuko digu aste honetan:\nNoiz: Abenduak 1, ostirala\nZer: “Gureak ote… betikoak omen?”, Patxi Laborda\nGaia: Euskal kulturaren eta tradizioen inguruko hausnarketa\nNon: Ibarra-Kalduren egoitzan (San Jose kalea, Bagatza)\nKantulagunak lau haizeetara\nIgandean, azaroak 26, hilean behin egiten duten legez, kantulagunak parke nagusian elkartu ziren musikaz gu alaitzeko prest. Eguraldia gora-behera, gure neskek gitarra eta guzti, ohi bezala, Eguzkia tabernaren ondoan bi orduko emanaldia eman ziguten atzo eta gaur egungo abestiak joz, gogoaren baitan euskaraz, zergatik ez, mendian gora izarretaraino loretxoei arantzak kenduz, putzuetatik itsasoraino negua lagun, baratzean lili bila euskara bizigai bilakatu arte.\nHasieran jende gutxi bageunden ere, berehala, oharkabean lagun talde polita osatu genuen, zahar eta gazte, euskaldun nahiz euskaltzale, musikaren inguruan. Helarazten dituzten maitasun, grina, zirrara, alaitasunari esker Santurtzi berotzen dute eta hori hilaren azken igandean ikusten da 12:30etik 14:30era.\nBeraz, badakizue, hilean behin, azken igandean, euskara eta musika uztartu nahi izanez gero, hitzordu ezin hobea duzue Santurtziko parke nagusiko oinezko bidean 12:30ean. Bestalde, ostiral honetan, abenduak 1, 19:30ean, Txitxarran zehar ibiliko gara kantu-poteoan (Galegoen plazan hasita).\nPortugaleteko berbalagunen Topaketaren kronika\nUrtero bezala, Portugaleteko berbalagunak elkartu ginen, eta ikuskizun baten laguntzaz, pintxoak jan, zozketaren bat eta pote batzuk edanda, EUSKARAZ PRAKTIKATU genuen.\nAurten, TOR MAGOA izan dugu gurekin. Horren kariaz, ume pilo eta gurasolagunak hurbildu zitzaizkigun LA PERDIZ tabernara.\nUne dibertigarriak disfrutatu genituen, eta barre egin genuen nahi beste.\nPasa den ostiralean, azaroak 24, Portugalete Kantariren hileroko saioa izan genuen Alde Zaharreko kaleetan.\n50 lagun inguru bildu ginen, eta Sestaoko trikitilarien laguntzarekin, hainbat euskal kanta abesteaz gain, EUSKARA PRAKTIKATZEKO aukera izan genuen.\nHurrengoa abenduaren 29an, ez ahaztu.\nSexualitatea eta tupper sex ekimenak Barakaldoko gazte Bulegoan\nSexuaz berba egiteko aukera paregabea izango duzu aste honetan Gazte Bulegoari esker!\nZer: Sexualitatea eta Tupper Sex\nNon: Gazte Bulegoan\nZer ordutan: 19:00 – 20:30\nElikagaiak manipulatzeko tailerra Barakaldoko Gazte Bulegoaren ekimenez\nElikagaiak manipulatzen lan egin nahiko zenuke? Formaziorik behar? Nahi izanez gero, aukera paregabea duzu Gazte Bulegoari esker!\nZer: Elikagaien manipulazio tailerra\nZer ordutan: 10:30 – 13:30\nZenbat: 10€-ko fiantza\nUdazkeneko tailerra Barakaldoko Parke Botanikoan\nZer egin daiteke udazkeneko hostoekin? Zer iruditzen zaizu eskulan bereziren bat egitea hosto horiek aprobetxatuta? Barakaldoko Naturgelak lagunduko digu:\nZer: Udazkeneko tailerra. Imajinatuko ez zenituzkeen eskulanak hostoak erabilita\nNoiz: Azaroak 30, osteguna\nZer ordutan: 11:30ean\nNon: Naturgelan (lorategi botanikoan)\nIzena emateko: naturgela@barakaldo.org, 94 437 58 05 edo 695 748 832\nAntzezlan laburrak Euskara Egunean\nGazteentzako ekitaldiak Euskara Egunean\nPortugaleteko berbalagunen 2017ko Topaketan TOR MAGOAren ikuskizunaz disfrutatzeko parada izango dugu.\nEz galdu. Horrez gain, pintxoak, jokoak, musika eta zozketak egongo dira-eta!\nArgazkilaritza tailer basikoa – Kronika\nAzaroak 17 larunbatean Barakaldoko Berbalagunek beren ezagutza fotografikoak zabaltzeko aukera ezin hobea izan zuten, Berbalagun Egitasmoak antolatutako Argazkilaritza Tailer Basikoan.\nKamerak soinean, hainbat berbalagun bildu ziren 11.30ak aldera Errekatxon, herriko “birika berdean”. Ekintza eskola teoriko batekin hasi zen, HerriKolore eta Tele7ko kamera profesional Arkaitz Buron berbalagun barakaldarraren eskutik. Argazkilariak oinarrizko kontzeptu batzuk azaldu ostean (esaterako, diafragma, enkoadraketa eta argiztapena), parte-hartzaileak aurki egon ziren uneko argazkiak hartzeko prest.\nHorietako batzuk galeria honetan dituzue ikusgai. Ederrak, benetan!\nPirritx, Porrotx eta Marimototsen emankizuna Barakaldoko Antzokian\nBarakaldoko Udalak antolaturiko Gabonaldi programaren barruan berriz ere izango ditugu gurean Pirritx, Porrotx eta Marimotots.\nZer: “Borobilean”, Pirritx, Porrotx eta Marimots\nNoiz: Abenduak 21, osteguna\nZer ordutan: 17:00 // 19:30\nPrezioa: 6€. Dirua Merkatu Txiki Solidarioaren egitasmora zuzenduko da: La Cuadri del Hospi\nAntzokiko web orrian\nItsas zaldiak egiteko umeentzako tailerra Errekatxon\nBarakaldoko historia eta ingurumena interpretatzeko CIHMA zentroak, hilero bezala, IgandEROAK tailerra eskainiko digu aste honetan. Hara zer prestatu duen oraingoan:\nSaio honetan kartoizko platerak erabiliz itsas zaldiak egingo dituzte haurrek.\n"Kontu kantari 2, Mendian ibiltari" haurrentzako ikuskizuna eta "Xalbadorren mintzoa Sound system" emanaldia Barakaldon Euskararen Eguna ospatzeko\nDatorren abenduaren 3an Euskararen Nazioarteko Eguna ospatuko da eta horretarako Barakaldoko Udalak 2 ikuskizun prestatu ditu:\n13:00etan – Kontu Kantari 2, Mendian ibiltari\nTxotxongiloak, euskal kantak…\nSarrera doan – Gonbidapena behar da!!!\nAzaroaren 23tik aurrera Antzokiko takillan\n20:00etan – Xalbadorren mintzoa Sound system\nMusika, dantza, bertsoak, raperoak, breakerrak…\n19:30ean – Antzokiko sarreran, musika eta dantza kalean\nSarrera doan – Gonbidapena behar da!!\nAzaroaren 26ra arte, igandea – erreserbatzeko aukera:\nWhatsappez – 696 196 332\nPosta elektronikoz – euskara@barakaldo.org\nHala Dzipo musika eskolan\nAzaroaren 28tik aurrera, Antzokiko takillan\nAzaroaren 10ean izan genuen Euskal Herriko garagardo artisaua dastatzeko aukera, Bogaren eskutik. Hainbat lagun elkartu ginen AEK euskaltegian ikasteko eta dastatzeko asmoz. Enekoren azalpenek garagardoaren prozesua ulertzen lagundu ziguten eta horren atzean lan handia dagoela ohartu ginen.\nAzalpenen ondotik, dastatzeko unea heldu zen. Lau izan ziren ekarritako garagardoak eta horiek edan aurretik, ezaugarrien berri eman zigun Enekok.\nDastaketa interesgarria izan zen, benetan.\nEskerrik asko Boga eta Enekori!!\nTxangoa Durangoko azokara Barakaldoko Gazte Bulego...\nEuskal tradizioei buruzko hitzaldia Ibarra-kaldure...\nSexualitatea eta tupper sex ekimenak Barakaldoko g...\nPirritx, Porrotx eta Marimototsen emankizuna Barak...\n"Kontu kantari 2, Mendian ibiltari" haurrentzako i...\n"Buah txabal!" antzezlana\nGoma ebazko brotxe tailerra ume eta gurasoentzat\n"Gerra zibila Barakaldon" liburuaren aurkezpena Hi...\nBarakaldoko musika elkarteek musika kalera aterako...\nAmodiozko gutunen XXIII. lehiaketa Barakaldon\nUmeentzako ipuin kontalaria Arrontegiko Kultur Etxean\nHaurrentzako inpuin kontaketa Retuertoko liburutegian\nXXI. Herrien Arteko Folklore Jaialdia antolatu du ...\nFamilian gozatzeko antzezlana Barakaldoko Gurutzet...\nHitzaldia: Xabi Paya\n2017ko Euskara Astearen egitaraua\nUmeentzako tailerrak Santurtziko Turismo bulegoare...\nElikagaiak manipulatzeko ikastaroa gazteentzat\nBaserri batera bisita!!\nIzan zaitez Berbalagun Portugaleten


Etxerik ez dutenek Ospitale Zaharrean aurki dezakete orain babesa – Irunero\nPosted on 2017(e)ko otsailak 2 by Irunero\nGurutze Gorriko boluntarioen arreta izango dute udaleko Gizarte Ongizatea arloak antolatutako aterpetxean\nEtxerik ez dutenentzako aterpetxea atondu du Irungo Udalak, Ospitale Zaharrean. Irungo Gurutze Gorriak parte hartu du prestaketan, eta erakundeko boluntarioek kudeatzen dute. Azken urteotan, etxerik ez duten pertsonak hiriko pentsioetara eta hostaletara bideratzen zituen udalak, hotzaren aurkako dispositiboaren baitan, tenperaturak 8ºtik behera jaisten zirenean. Orain, ordea, Ospitale Zaharreko hitzaldi aretoan zentralizatu du zerbitzua.\nKritikak jaso zituen aurreko sistemak, oposizioko taldeen partetik. Hilabete honetan bertan, gaiaren inguruan udalak hartu dituen neurri guztiak “partxeak” izan direla salatu du hiriko Ezker Anitza-IUk. Sergio Corchón Gizarte Ongizatea arloko ordezkariak onartu du aurreko sistemak, behintzat, “hutsuneak” zituela. Horregatik, inguruko hirietako dispositiboak ezagutzen eta aztertzen aritu direla azaldu du. Joan den urteko Aste Santuan ere, aterpetxea prestatu zuten Ospitale Zaharrean. Esperientzia hura gogoan hartuta, aurten berreskuratzea erabaki dute. “Modelo pertsonalizatuagoa behar genuen, atentzio zuzenago bat eskainiko zuena”, adierazi du Corchonek. Horretarako, Irungo Gurutze Gorriaren elkarlana bilatu du udalak. Botere publikoei lan humanitarioetan laguntzea, erakundearen betekizunetako bat dela argitu du Txema Perez Irungo Gurutze Gorriko presidenteak. Gauetan aterpetxean geratzen den boluntarioetako bat ere bada.\n“Modelo pertsonalizatuagoa behar genuen, atentzio zuzenago bat eskainiko zuena”\nHogeita bost esku-ohe jarri dituzte hitzaldi aretoan, izara eta burusiekin. Euskalmeten iragarpenak 8ºtik beherakoak direnean, etxerik ez duen jendeak bertan hartu dezake aterpe. Aurreko sisteman, Udaltzaingoaren egoitzara joan behar izaten zuten aldez aurretik, eta polizia-agenteek eramaten zituzten hostaletara. “Udaltzainen esku-hartzea bigarren mailan utzi nahi izan dugu”, aitortu du Corchónek. Sistema horrek “pobreziaren kriminalizazioa” sustatzen zuela adierazi zuten, iaz, run Ahal Dugu eta EH Bildu taldeek. Orain, zerbitzuaren erabiltzaileak haien kabuz bertaratu daitezke Ospitale Zaharreko aterpetxera, 21:30etatik 23:30etra. Ordu horretatik aurrera sartzen direnak, udaltzainen laguntzaz iritsiko dira. Kalean lo egiten topatzen duten edonori eskainiko diote zerbitzua. Gainera, halako egoera bat ikusiz gero, abisua pasatzeko eskatu diete hiritarrei.\nTxema Perez Gurutze Gorriko arduradunak baieztatu du ez dutela inor diskriminatuko: “Ez zaigu inporta zein den erabiltzailearen jatorria, sinismena edo ideologia”. 10-12 erabiltzaile inguru hartu dituzte, gau bakoitzeko, lehen asteetan. Erabiltzaileen kopurua oso egonkorra dela aipatu du Perezek. Iristen direnean, harrera egin eta edari beroa eskaintzen diete, hasteko. Erabiltzaile berriak baldin badira, esku-oheak, izarak eta burusiak ematen dizkiete. “Eurenak direla sentitzea gustatzen zaie. Hurrengo egunean, haiek utzi zituzten bezala daudela ikusteak, konfiantza ematen die”, azaldu du Perezek. Gero, akonpainamendu lana egiten dutela azpimarratu du Gurutze Gorriko kideak. Larria izanik, egoera humanizatzen saiatzen direla.\n“Guk erabiltzaileen ondoan pasatzen dugu gaua, haien esku-ohe eta baldintza berdinetan”\nTxema Perez, Irungo Gurutze Gorriko arduraduna\nBizi dituzten errealitate gogorrengatik, erabiltzaileak pertsona itxiak izaten direla adierazi du Perezek. Buruko gaitzak dituzte, gainera, horietako askok. Hala ere, Gurutze Gorriko boluntarioekin gertutasun harremana sortzen dela azaldu du Perezek: “Kontuan hartu behar da guk haien ondoan pasatzen dugula gaua, esku-ohe eta baldintza berdinetan. Keinu txiki horien eragina nabaritzen da, erabiltzaileek Gurutze Gorriko boluntarioekiko duten tratuan”. Goizeko 9:00etan irteten dira erabiltzaileak aterpetxetik, eta 10:00etatik aurrera, Ospitale Zaharrean bertan dauden Gizarte Jantokiko eta Topaguneko zerbitzuak erabil ditzakete. Egunero garbitzen dute aterpetxea, baina ez dute desmuntatzen, hasieran horixe aurreikusi zuten arren. “Aretoaren gainerako erabilerak ordezkatzeko, Palmera-Monteroko zentroa dugu orain eskura”, argitu du Sergio Corchónek.\nEsperientzia aberasgarria da boluntarioentzat\n20-50 urte arteko gizonezkoak dira aterpetxearen erabiltzaile gehienak. Haien %80 inguruk jarraitasunez baliatzen dute zerbitzua. Iragaitzaz egoten dira bakar batzuk, beste nonbaitera bidean. Haiekin gaua pasatzen duten boluntario gehienak, gazteak dira. Hamazazpi laguneko poltsa du Irungo Gurutze Gorriak. “Behar izanez gero, handitu ahal izango genuke”, aipatu du Perezek. Gazteak izanagatik ere, formazioa eta esperientzia dituzte boluntarioek. Esate baterako, aterpetxean geratzen denetako bat, Osasun Larrialdietako teknikaria izaten da. “Boluntarioentzat esperientzia pertsonal bakarra da, berdingabea. Oso hunkigarria dela esan izan dute gehienek”, azaldu du Txema Perezek.\nGizartearen gehiengoarentzat ikusezina den kolektiboa gertutik ezagutzeko aukera dute boluntarioek. Erabiltzaileen errealitatearen berri izan dute. “Harrigarria iruditu zait nola utzi dituzten aurreiritziak eta beldurrak alde batera”, onartu du Perezek. Halakorik izanez gero, Ospitale Zaharreko aterpetxean gaua pasatzera gonbidatu du jendea: “Ziurtzat ematen dugu gure lanpostuak edo gure osasunak betirako iraungo dutela. Guri ere gerta dakiguke, eta ez gara konturatzen. Aurreiritziak ezjakintasunetik datoz”.\nGaueko Zentroaren proiektua du udalak\nBehin-behineko formula da Ospitale Zaharreko aterpetxearena. Izan ere, Gaueko Zentroaren proiektua lantzen ari da Irungo Udaleko Gizarte Ongizatea arloa. Haren zerbitzua “egituratuagoa” izango dela adierazi du Sergio Corchón ordezkariak: “Zerbitzu gehiago eskainiko ditu”. Ospitale Zaharrean bertan egitea aurreikusten dute, Gizarte Jantokiaren eta Topalekuaren ondoan. Urte osoan zehar egongo da martxan, eta logelak eskainiko ditu bazterketa arriskuan dauden pertsonentzat. Hori da, hain zuzen ere, indarrean dagoen Gizarte Zerbitzuen Euskal Sistemako Prestazioen eta Zerbitzuen Karteraren baldintzetako bat. Hortaz, proiektua “lehentasunezkoa” dela aitortu du Sergio Corchónek, legealdiaren amaierarako, behintzat, prest eduki nahi dutela.


ORIENTAZIOA – Colegio La Anunciata Ikastetxea\nLA ANUNCIATA IKASTETXEAn, uste dugu orientazioa gure ikastetxean eskaintzen dugun kalitateko hezkuntza-prozesuaren oinarrizko osagaia dela. Ikasleen Hezkuntza Orientazioa eta Lanbide Orientazioa oinarrizko printzipio pedagogikoak dira, ezagutzetan, trebetasunetan eta balioetan oinarritutako hezkuntza integrala bermatzeko; baita prestakuntza pertsonalizatua lortzeko beharrezko bitartekoak ere.\nTutoretza Ekintzarekin batera, ikasleen banakako eta taldeko hezkuntza-prozesuan orientazioa ematen dugu. Besteak beste, nabarmen genitzake aniztasunarekiko arreta, banakako arreta, ikasteko zailtasunen prebentzioa eta zailtasun horiek antzeman bezain laster errefortzu-mekanismoak praktikan jartzea.\nOrientazioa hainbat ikusmoldetatik uler daiteke eta, gure ikastetxean, esku-hartze psikopedagogikoari ematen diogu lehentasuna. Hezkuntza Komunitateri alderdi guztietatik zuzendutako laguntza jarraitu eta sistematiko gisa ulertzen dugu, eskolatze osoan zehar giza-garapen pertsonala bultzatzeko helburua duena.\nOrientazio Psikopedagogikoko Departamentuak hainbat egiteko espezializatu betetzen ditu:\nhezkuntza orientazioko arloetan,\nhezkuntza premia bereziak dituzten ikasleen arretan,\nirakasleen tutoretza-lanaren laguntzan,\nhezkuntza premien eta premia pertsonal, sozial edota familiarren ebaluazioan,\nkanpoko profesionalen jardueren eta esku-hartzeen koordinazioan,\nAzkenik, Orientazio Departamentuaren garrantzia azpimarratu behar da, izan ere, ikuspuntu profesionaletik begiratuz gero, hezkuntzari, psikologiari eta neurozientziari buruzko berariazko ezagutzak eskaintzen baititu beharrezko orientabideak emateko, bai garunaren funtzionamenduari buruz bai horrek irakaskuntza eta ikaskuntza prozesuan duen eraginari buruz.


taZEBAez Inbertitzaileen azokan | taZEBAez\ntaZEBAez Inbertitzaileen azokan\n10/10/2011 · de tazebaez\t· en taZEBAez.\t·\nAurreko ostirala, urriak 7 Mondragon Unibertsitateko Enpresagintza fakultatean Lehenengo Inbertitzaileen azoka antolatu zen Kimu-Berri-ren eskutik.\n12 bat proiektu aurkeztu ziren guztira, Eskolako eta Leinn-eko lehen eta bigarren generaziokoena ain zuzen. Ideiak, proiektuak, era guztietako aurkezpenak eta batez ere, jende gaztea egin ziren Unibertsitateko Sarreraren jaun eta jabe.. Poster\nTaZEBAez-ek 3 proiektu aurkeztu zituen bertan:\nKUOKKA – Landazale proiektutik atera den produktu berria. Dinitek Junior Enpresarekin baetra CART-eko garajean garatzen ari diren (Sillicon VAlley Style) takila berritzaile batzuk azoketako zerbitzuak hobetzeko.\nCHINDIA – Gure hirugarren mailako China eta Indiarako Learning Journey-an kooperatibismo eta beste gai batzuen inguruko tailer eta dinamikak antolatzea bertako langileentzat.\nEmepete – Sare soziala bat da. Erabiltzaileak bere lagun edo ezezagun batekin apustuak egiteko plataforma dibertigarri bat da non kalean egiten diren apustuak grabatu eta dirua irabazi daitekeen.\nProeiktu bakoitzak 5 minutu zituen bere ideia aurkezteko eta beste 5 minutu inbertsoreen galderak erantzuteko.\nUste dugu ekitaldia ondo egon zela eta gauza asko ikasteko aukera izan genuela bertan. Hala ere, hobetzeko atera daitekeen alde bakarra inbertitzileen kantitatea izan daiteke, eta horren erakusle da proiektu gehienek finantziazio gabe geratu zirela. Ea hurrengo urtean inbertsore gehiago dauden!!\n← NEW TEAM LEADERS\nthe MONDRAGON song →


etkin | Zerbitzariak\nETK INFORMATIKAn zerbitzarien inguruko zerbitzu osoa eskeintzen dugu: aholkularitza, salmenta eta mantenua. Zerbitzari batek enpresako informazioa eta programak zentralizatzea ahalbideratzen du. Enpresako informatikaren zentrala izango denez, segurtasun maila eta gutxiengo espezifikazio batzuk behar ditu. Zerbitzaririk ez baduzu zure enpresan, azterketa pertsonalizatua egingo dizugu zure beharretara egokitzen den ekipoa erosi dezazun. Kontsulta egin iezaguzu formulario edo telefono hauetara dei eginez: 943026428 o 943026329.\nArazoren bat baduzu, segituan konponduko dizugu.\nZure zerbitzaria ez bada sistemara sartzen, hasierako arazo ohikoenak konponduko ditugu laster batean.\nGure zerbitzu teknikoak zerbitzari kaltetua jasoko du edo zuregana joango gara arazoari irtenbide bat emateko asmoz. Zerbitzu hau telefonoz soilik eska dezakezu.\nZerbitzarien zerbitzu teknikoa\nZerbitzarien zerbitzu teknikoa ikusten ditugun arazo ohikoena mota desberdinetakoak izan ohi dira eta guztien ematen diegu irtenbidea.\nZerbitzaria pizterakoan arazoak: Zerbitzaria ez da pizten, sistema operatiboa ez du aurkitzen, tentsio mozketa baten ondorioz gaizki itzali da eta orain ez da pizten. Plaka basea, BIOS konfigurazioa, fitxero ustelak edo disko gogorreko arazoak izan daitezke.\nSistema operatiboa hasterakoan arazoak: Zerbitzaria pizten da, baina ez da sistemara sartzen. Askotan SAMen gertatzen de arazoren bat edo sistemaren beraren zerbitzuetan arazoak, windows server sistemaren arazoak...\nRAID kontrolagailuan arazoak: Zerbitzariak ez ditu RAID diskoak aurkitzen edo RAID diskoak kendu egin dira eta orain jarri eta formatetu beharra dago, informazio guztia galduko litzakeelarik. Guk kudeatuko dizugu RAIDen errekuperazio logiko edo fisikoa eta plaka base, kontrolagailu eta disko beraien konponketaz arduratuko gara.\nErabiltzaileek ezin dute sesioa ireki domeinuan: Zerbitzarira sartzeko errekurtsoen arazoak, sarean arazoak edo direktorio aktiboaren erreplikazioa.


ADINDUEN ASTEAN KANTARI - Floreaga Salestar Ikastetxea - Azkoitia\nADINDUEN ASTEAN KANTARI\n2019-11-13 by LH Floreaga Utzi iruzkina\nArratsalde berezia izan da gaurkoa. Adinduen astea dela aprobetxatuz, LH4A gelako haurrak San Jose egoitzara joan gara. Iritsitakoan urduritasuna izan da nagusi, izan ere, bertako egoiliarrak gu iristeko zain zeuden.\nAurkezpen gisa, bi ikaslek aurrezkoa dantzatu diegu txistularien laguntzaz. Ondoren, hainbat bertso eskeini dizkiegu bertakoei irribarreak ateraz. Abesti batzuk abestu ditugu, dantza polit bat dantzatu eta ikuskizuna amaitutzat eman dugu txalo artean.\nAmaitzeko, beraientzat prestatuta geneuzkan opariak eman dizkiegu, eta beraiek askari ederra eman digute! Gure partetik eskerrak ematea geratzen zaigu, horren harrera ona egiteagatik eta etxean bezala sentiarazteagatik!\nAtalak: Lehen Hezkuntza, Orokorra Etiketak: adinduen astea, azkoitia, floreaga, hezkuntza, ikastetxea, salestar


2020ko zenbait diru-laguntza deialdi inoiz baino lehenago egingo dira, urtarrilean - Noticias - Usurbil\n2020ko zenbait diru-laguntza deialdi inoiz baino lehenago egingo dira, urtarrilean\nHainbat diru-laguntza deialdi argitaratuko dira 2020 hasieran GAO Gipuzkoako Aldizkari Ofizialean: otsail erdialdera egin izan dira orain arte.\nInoiz baino lehenago egingo dira 2020ko zenbait diru-laguntza deialdi: urtarrilean bertan GAO Gipuzkoako Aldizkari Ofizialean argitaratzea da asmoa, eta argitaratzen direnean jarriko da horiek eskatzeko epea. Prozedura guztia aurreratuta, elkarteek diru-laguntzak lehenago jasotzea da helburua.\nHonakoak dira urtarrilean irekiko diren diru-laguntza deialdiak:\nGizarte Ongizatea saila: gizarte zerbitzuetako egitasmoak burutzeko diru-laguntzak.\nIngurumen saila: ingurumen arloko egitasmoak burutzeko diru-laguntzak.\nKirol saila: kirol elkarteen ohiko egitasmoak burutzeko laguntzak, emakumeen eta gizonen berdintasun kirol-jardueretako planak egiteko, kirol egokitutako jarduerak burutzeko eta kirol elkarteenak ez diren kirol jarduerak burutzeko.\nKultura saila: kultur arloko egitasmoak burutzeko.\nNekazaritza eta Abeltzaintza saila: alor horietako jarduerak burutzeko diru-laguntzak.Deserrotze eta baztertze sozialeko arriskuan dauden pertsonei erantzuteko 2020ko deialdia.\nIgogailuak instalatzeko 2020ko diru-laguntza deialdia.\nNorgehiagoka erregimenekoak ez diren kirol arloko 2020ko diru-laguntza deialdia.\nUsurbilen hutsik dagoen merkataritza lokal batean jarduera ekonomiko berri bat abian ipini nahi duten ekintzaileentzat lokalaren alokairurako 2020ko diru-laguntza deialdia.\nHasiz Hazi beka, Kabiene elkarteak ekintzaileentzat duen elkarlan gunearen erabilerarako diru-laguntza deialdia.\nEpeei dagokienez, deialdiaren araberakoak dira:\nIragarkia GAOn argitaratu eta hurrengo egunetik kontatzen hasita, 20 egun balioduneko epea: norgehiagoka orokorreko deialdia, deserrotze eta baztertze sozialeko arriskuan dauden pertsonei erantzuteko deialdia eta igogailuak instalatzeko deialdia.\nIragarkia GAOn argitaratu eta hurrengo egunetik kontatzen hasita, 2020ko irailaren 30era bitartean: lokal hutsen deialdia eta Hasiz Hazi bekarena.\nIragarkia GAOn argitaratu eta hurrengo egunetik kontatzen hasita, 2020ko urriaren 30era bitartean: norgehiagoka erregimenekoak ez diren kirol arloko deialdia.\nDiru-laguntza oinarriak Usurbilgo Udalaren webgunean kontsulta daitezke. Iragarkiak GAOn argitaratzen dituztenean, horren berri emango du udalak bere komunikazio kanal guztien bidez.


Irekia Eusko Jaurlaritza - Gobierno Vasco :: Uraren eta saneamenduaren arloko El Salvadorreko, Costa Ricako eta Euskadiko teknikariak elkarlanean aritu dira\nUraren eta saneamenduaren arloko El…\nUraren eta saneamenduaren arloko El Salvadorreko, Costa Ricako eta Euskadiko teknikariak elkarlanean aritu dira\n\n\nEncuentro_con_URA__1_.JPG Iturria: Irekia\n\nVisita_planta_Venta_Alta_CABB__4___1_.JPG Iturria: Irekia\nEuskadi, El Salvador eta Costa Ricako Uraren eta Saneamenduaren arloko erakundeen arteko programa triangeluar baten baitan\nHelburuetariko bat da horizontaltasunaren, adostasunaren, ekitatearen eta elkarrekiko onuraren printzipioetan oinarritzen den lankidetza teknikoa\nUraren eta Saneamenduaren arloko erakundeen arteko Euskadi-Erdialdeko Amerika Programaren baitan aste honetan bildu dira El Salvadorreko, Costa Ricako eta Euskadiko teknikariak. Topaketa honen helburua da edateko ura tratatzeko planten kudeaketa eraginkorra izateko ezagutza bultzatzea eta gaitasun teknikoak sendotzea.\nBileretan eta bisitetan Erdialdeko Amerikatik parte hartu dute El Salvadorreko Administración Nacional de Acueductos y Alcantarillados-eko (ANDA) eta Costa Ricako Instituto Costarricense de Acueductos y Alcantarillados-eko (AYA) funtzionarioak eta Euskaditik, Uraren Euskal Agentziako (URA), Bilbao Bizkaia Ur Patzuergoko, Gipuzkoako Ur Kontsortzioko eta Aguas Municipales de Vitoria-ko (AMVISA) teknikariak eta funtzionarioak.\nPrograma 2018ko ekainean jarri zen martxan eta 2021ean bukatuko da. Orain arte 7 topaketa egin dituzte eta aurretik aipatutako erakundeek ez ezik, Garapenerako Lankidetzaren Euskal Agentziak, Arabako Foru Aldundiak, Gipuzkoako Foru Aldundiak, Vitoria-Gasteizko Udalak, Bilboko Udalak eta EUSKAL FONDOA - Lankidetzarako Tokiko Euskal Erakundeen Elkarteak ere parte hartzen dute.\nEkimena aitzindaria da; izan ere, Euskadik, El Salvadorrek eta Costa Ricako esperientziak eta jardunbide egokiak trukatzen lankidetzan jarduten dute, eta prestakuntza-ekintzak eta lankidetza teknikoa garatzen dituzte. Era honetara sustatzen da horizontaltasunaren, adostasunaren, ekitatearen eta elkarrekiko onuraren printzipioetan oinarritzen den lankidetza teknikoa.\nEkimen honen helburua, Euskadiko Garapenerako Lankidetzaren Erakundeen arteko Batzordean sortu zen akordioarena, bikoitza da. Batetik, El Salvadorreko Anamorós eta Yucuaiquín udalerrietako uraren eta saneamenduaren giza eskubidea bermatzen lagundu nahi da; eta, bestetik, Costa Rican eta El Salvadorren uraren eta saneamenduaren zerbitzuen estaldura kudeatzeko eta hobetzeko gaitasunak sendotzea planteatzen da, lankidetza teknikoko modalitateen bitartez.\nLehen lan-ildoari dagokionez, nabarmendu behar da gaur egun El Salvadorreko Anamorós eta Yucuaiquín udalerrietako edateko uraren eta estolderiaren hiri-zerbitzuek ez dutela landa-eremua hartzen. Horrela, programa hau eta azpiegituretan inbertitzea dela-eta, Yucuaiquín udalerriko biztanleen erdia (2.300 pertsona) baino gehiagoren bizitza hobetzea aurreikusten da. Anamorós udalerrian, aldiz, espero da programak eragina izatea 1.700 pertsona baino gehiagoren eguneroko bizitzan.\nBigarren lan-ildoari dagokionez, programaren helburua da El Salvadorreko ANDA-ren eta Costa Ricako AyA-ren gaitasun teknikoa sendotzea, eta, horretarako, Erdialdeko Amerikako erakundeen eta Euskadiko uraren erakundeen artean esperientziak eta jardunbide egokiak trukatzea.\nAgua_saneamiento.jpg 700 KB (jpg)\nEncuentro_con_URA__1_.JPG 2 MB (JPG)\nVisita_planta_Venta_Alta_CA... 2 MB (JPG)\nEuskadiko zibersegurtasun enpresak euren teknologia erakutsi diete nazioarteko inbertitzaileei BCSCk antolatutako jardunaldian\nIRAGARKIA, zerbitzu bat emateko administrazio-kontratua formalizatzeko dena (Espedientea: GLEA-AVCD-CN002/2017). Hauxe da zerbitzuaren helburua: «Uraren eta saneamenduaren esparruan, aurretiaz egindako txosten aurre-identifikatzaile baten ondorioak garatuko…\nIRAGARKIA, «uraren eta saneamenduaren esparruan, txosten aurre-identifikatzaile baten ondorioak garatuko dituen erakunde arteko lankidetza-programa bat, Euskal Autonomia Erkidegoko eta El Salvador eta Costa Rica errepubliketako erakundeen artekoa, identifikatu…


ERREGEA eta ERROTARIA - Mondraberri\nERREGEA eta ERROTARIA\nPiter Encinasek idatzitako istorioa.\nTestua: Piter Encinas / Argazkia: EH Bildu / 2018ko abenduak 30, domeka\nBazen behin, urrutiko erresuma batean, errotari bat bere familiarekin egurrezko haize-errota batean bizi zena, errota oso zaharra zen, zutik irauteko zutabeak behar zituen, eta martxan zegoenean izugarrizko zarata sortzen zuen, baina bere lanari esker errotariak eta bere familiak bizimodu duin bat zeukaten, ez aberasteko; bai, ordea, gosez ez hiltzeko.\nEgun batean inguru horretan erregeak jauregi bat egitea agindu zuen. Hilabete batzuk pasa eta gero, erregea joan zen bere jauregiaren lana ikustera, zaldiarekin paseatzen ari zela, zarata entzun zuen, eta zarataren jatorrira bideratu zen, bat-batean, errota zaharrarekin topo egin zuen, eta bururatu zitzaion lehen gauza aurri-itxura zuela izan zen, ingurua itsustu egiten zuela, eta nolabait, baita bere geroko jauregiaren ingurua ere, erregearen gonbidatuek ze pentsatuko ote dute eraikin hondatu hori ikusten badute? Gainera, ia-ia egun osoan zarata horrekin. Bitan pentsatu gabe, errotara joan zen, eta hor barruan errotaria lanean aurkitu zuen.\nJakina da, erregeen nahierak handiak direla, mugarik ez daukate, erregeek ez daukate yate bat, baizik eta gehiago, ez daukate jauregi bat, baizik eta gehiago, oporretara ez dira joaten urtean behin, baizik eta gehiagotan, poltsikoetan ez daukate dirurik, haientzat dena doan delako, aspertuta daudenean Afrikara joaten dira elefanteak hiltzera.\nHau guztiagatik, errotara sartu zenean, gogaitu zuen lehen gauza hautsa izan zen, non-nahi hautsa, bere arropa dotorea zikintzen duen hautsa, azkenean errotaria aurkitu zuen eta horrela esan zion: haize-errota erosten dizut, «normalean erregeek ez dute ezezkorik entzuten» baina honek bai, honek entzun zuen: ez! Errota hau ez dago salgai! Niretzat eta nire familiarentzat diru sarrera da, lanari esker berak eta bere familiak jateko dutela, baina erregeak berriro esan zion: esan dizudan diru kopuruaren bikoitza emango dizut, ezetz! errotariak erantzun zion, errota hau ez da soilik gaur egungo tresna, etorkizunekoa ere izango da, honi esker nire seme-alabek eta gero nire bilobek jango dute, horrela izan zen nire guraso eta aitona-amonen garaian. Erregea haserretzen hasi zen, eta berriro erantzun zion: halako lau, halako bost emango dizut! Errotariak, berriro errepikatu zion: ezetz! Errota hau nirea da, eta ez dago salgai!, orduan, erregea oso haserretuta bira emanda irten egin zen, mehatxu egiten zion bitartean; errota nirea izango da eta botako dut!\nGertaturikoa berehala zabaldu zen inguruan, oso kezkagarria izan liteke, gertuko herrietan ez baitzen errota gehiagorik, beraz, errota hori botaz gero, aukera asko egongo lirateke ogia gehiagotan ez jateko, hori dela eta, pixkanaka-pixkanaka jendea batzen hasi zen, eta jauregirantz abiatzen, herri guztietatik herritarrak elkartu ziren, milaka pertsona batu arte.\nErregeak hainbeste jende ikusi eta gero galdetu zien ea zer gertatzen zen? Herritarren artean neska gazte bat irten zen eta kontatu zion herritarrak zerk kezkatzen zituen, orduan, erregeak aldarrikapen bat egin zuen: «Nik, agintzen dut herritik hurbil errota berri bat egingo dela, errotariarentzat, bere familiarentzat, dohainik eta betirako, errota berri hori egin eta gero, herriari baimena emango diot zaharra botatzeko, lasai joan zaitezte! Arazo hau konponduta dago».\nIstorioaren irakaspenak, nire iritziz hiru dira:\n1/ Denok, daukaguna, pentsatzen duguna babestu behar dugula, nahiz eta gure kontrakoa gu baino indartsuago izan.\n2/ Ikusten dugunean, pertsona ahul bat erasotzen dutela, bera defendatu behar dugula, adibidez, eskoletan ikus dezakegu pertsona bat erasotuta izan daitekeela menperatzaile batengatik, aurre egin behar dugu.\n3/ Esaera batek ondokoa dio: «borrokatzen badugu gal dezakegu, ez badugu borrokatzen galduta gaude».


Euskal Herria Bildu - EH Bilduko alkateak Kataluniako kideei: "Guk ere egingo genuke"\nEH Bilduko alkateak Kataluniako kideei: "Guk ere egingo genuke"\nEH Bilduko 50 alkate baino gehiagok agerraldia egin dute, inputatuak izan diren Kataluniako alkateei elkartasuna eta babesa agertzeko.\nHemen irakurritako agiria:\n• Urriaren 1ean egingo duten erreferenduma galarazteko Espainiako Gobernuak daukan jokabidearen barruan modu demokratikoan aukeratuak izan diren Kataluniako alkateak deklaratzera deitu izana urrats esanguratsua da. Hedabideeak mehatxatu dituzte, funtzionariak ere bai, eta orain udal karguak jarri dituzte jomugan.\n• Lehenengo eta behin, gure babes eta elkartasuna agertu nahi diegu Fiskaltzak deklaratzera deitutako alkateei. Demokrazia praktikan jartzea ahalbidetu nahi duten alkateak inputatzea ez da onargarria. Herritarrek Kataluniaren etorkizuna erabaki ahal izateko eta beren iritzia eman ahal izateko hautes-ontziak jartzea errazteagatik alkateak inputatzea onartezina da.\n• Herritarrek beren botoa eman ahal izatea ahalbidetzeagatik 700 alkate baino gehiago juridikoki jazartzea erabat salagarria iruditzen zaigu.\n• Beste behin, Espainiako Estatua ez da gai modu demokratikoan aritzeko. Inposizioan eta itxikerian oinarritutako bere historiari eusten dio estatuak. Espainiako estatuak berriro ere erakutsi du erantzun demokratikoa emateko bere ezintasuna.\n• Egoera honen aurrean, guk geuk ere ahalbidetuko eta lagunduko genuke herritarrek prozesu demokratiko baten bidez beren autodeterminazio eskubidea praktikan jarri ahal izatea. Horregatik, beren jarrera demokratiko eta ausartagatik jazarriak izaten ari diren alkateen ondoan gaude.\n• Gure erantzukizun demokratikoari ezin diogu bizkarra erakutsi une honetan. Argi eta garbi diogu, 700 alkate horiek gure babesa eta elkartasuna dute. Eta Espainiako estatuari esan nahi diogu Kataluniako gizarteak bere etorkizuna modu askean erabakitzeko eskubide osoa daukala.


Etxarrin, erraldoien ohitua aspalditik dator, erraldoi zaharrak 1971. urtean erosi ziren eta 2000. urtean dantzatu ziren azken aldiz.\n1981. urtean, ordea, Etxarriko Erraldoien Konpartsa egonkor bat eratu zen, 20 urtezeta sona handiz gure erraldoiak hainbat eta hainbat herritara eraman zituena. Konpartsahorretako sustatzaile nagusiak Morentindar anaiak izan ziren, zalantzarik gabe.\n2017ko Euskal Festan Etxarriko 4 erraldoi berriak aurkeztu ziren: bi Etxarriko historian oinarritutako gizekiye eta andrie, eta beste bi Etxarriko mitologian oinarritutakoak. Lehendik zeuden bi erraldoi zaharrak berritu egin ziren, eta beste bi berri sortu ziren. Pertsonaiak Erraldoien Batzordean aukeratu eta karakterizatu ziren, Jose Luis Erdoziaren aholkularitzapean. Izan ere, asmoa zen Etxarriko bertako pertsonaiak, izena eta memoria balorean jartzea. Eskulana herriko artisau-talde batek egin zuen: Paola Ferrari, Txaro Garziandia eta Florencia Niloren ardurapean.\nErraldoiak 2107ko festetako txupinazoan mustu ziren, herriko neska-mutilek osatutako konpartsa sortu ondoren. Arrakasta handia izan zuten, batez ere txikien artean.\nERRALDOI BERRIAK, ETXARRIKO TRADIZIOAREN LEKUKO\nXIII. mendeko Etxarriko emakume dotorea da; Beraxkoren andrea. Irantzuko dokumentu batean ageri da bere izena. Etxarriko garai bateko jantzi dotorea darama, abesbatzako kideena bezala: jaka gorrixka, eta gona berezi bikoitza, burutik behera kapa moduan erabiltzeko. Antzinako bitxiak ditu jarriak: belarritakoak, eta lepoan brotxe edo kameu (“camafeo”) klasikoa. Aurpegi fina du, eta bere izenak dioen bezala, azaleko zuritasunaren eta ileko belztasunaren kontrastea nabaria da.\nXIII. mendeko Etxarriko gizon dotorea. Beltza Zuriaren senarra. Irantzuko dokumentu batean ageri da bere izena. Etxarriko jantzi tradizional dotorea darama, abesbatzako kideena bezala: lihozko atorra, txaleko gorrixka, eta artilezko txapela. Eskuan, antzinako pergaminoa dauka, zergak ordaintzekoa. Sasoi handiko gizona da, aurpegi finekoa eta planta ederrekoa.\nEtxarriko imajinario kolektiboko sorgina. Izua eragin lezake, baina Beheko Basoko atso jakintsua dugu, naturarekin bat egina dagoen izpiritu onuragarria. Buruan zare bat darama,\nBeheko Basoko uzta preziatuaz betea. Lehengo etxarriarren modura, zarea buruan egokitzeko eta gauzak garraiatzeko “burkiñe” darama. Onddoak, ixtorra eta sendabelar onuragarriak daramatza. Baina kontuz! Amanita muskariapozoitsua ere hartu du bere edabe sorginduak egiteko…\nEtxarriko iyotekopertsonaia da, aurpegiaikatzez belztua duena.Zakuzko jantzia, lastozbetea, eta ttuntturroaburuan duela.Gorputz osoa estaltzenzion zaku oihalezegindako mozorroa du,eta oihal horren barneabelarrez puztuta dauka.Aurpegia libre dauka,baina errautsez edoikatzez belzturik. BuruanEtxarriko kintoen“Ttuntturroa” darama.\nEskuan makila ere badu,beharrezkoa bada pareandaukana zirikatzeko.\nKontuz! Ez dadila askohaserretu.\nEtxarriko festetako irudiak


Artikulu zientifikoa - Hardware-in-the-loop simulator for stability study in orthogonal cutting | IDEKO\nEfektu birsortzaileak eragindako bibrazio autokitzikatuak, chatter izenez ezagutu ohi direnak, mekanizazio prozesuetako arazo nagusietako bat dira. Gainazalaren kalitatea eta elementu mekanikoen bizitza baliagarria eta ebaketa tresnena ere murrizten dute. Chatterra kentzeko tekniken ikerketa esperimentalak zailak dira benetako mekanizazio ingurune batean, kontrolatzen zailak diren parametroak (erremintaren higadura edo posizioaren mendeko malgutasun dinamikoa) erreproduzitzeko arazoengatik.\nLan honetan, hardware-in-the-loopeko simulagailu mekatronikoa proposatzen da (HIL) egitura malgu batean oinarrituta, ebaketa ortogonaleko chatterraren azterketa adimentsionala aztertzeko. Sistema honek egonkortasuneko edozein egoera erreproduzitzen du esperimentalki, egitura mekaniko lineal sinplea batean, laborategian, kontrol gailu aktiboen probarako eta optimizaziorako erabili ahal izateko. Horretarako, formulazio adimentsional bat hartzen da eta HILen erabilitako kontrolagailuaren eta eragingailuaren fase atzerapenarekin lotura duen atzerapena konpentsatzen da.


Ayuntamiento de Oyón - Oion - Rio Grande Parkea\nRio Grande Parkea\nA-3226 errepidetik datozen ibilgailuentzako sarbidea, egun Felipe IV.a kalea denean dago. Honek bide nagusia gurutzatzen du San Martín kalea eta egun Nafarroako etorbidea den A-2126 errepidearen artean,.\nErabilpen libreko eta jabari publikoko gunea da, Sistema Orokor gisa, ibaiaren inguruko parkeak eratua batez ere, berdeguneetarako erabilia (belarkara mota ugari dituena lurraren gainazalean, arboladian, landaresietan, zuhaixketan, pinuetan, halapentsietan, altzifreetan, makaletan zein sahatsetan). Kirol-gunea ere badago bertan (teniserako zein futbolerako pista bat, petankarako beste bat, eta gurpil-oholez ibiltzeko hormigoizko plataforma) eta haurrentzako jolastokia (haurrentzako 2 jolasleku).\nBertako bideek errodadura eremuak, aparkalekuak eta oinezkoentzako espaloiak dituzte.\n2 iturri ere badira, bata eremu barruan eta bestea kanpoan.\nRío Grandeko pasealekuan, honako hauek daude: 1) "Eskualde osokoen artean bikainenetakoa den armarri Heraldikoa, batez ere, bere hornigaiak direla eta, ikoroski eran laurdendua, bi ostargi-belar pare eta bi otso zuhaitzari arrapalan, hiru dorreko gaztelua dituena. Honen azpian dagoen kartela obalatuan, honakoa irakur daiteke: "ARMAS EXECUTORIAS DE D. JOAQUIN DE EL CAMPO, PRESBITERO Y BENEFICIADO DE ESTA YGLESIA Y DE SU NOBLE FAMILIADE LOS CAMPOS DE ESTA NOBLE VILLA DE OYON".\n"Bucle", Cristina Fontsarék egindako eskultura, altzairu lakatuzkoa; lana zera da: mugimendu kiribildua marrazten duen inguratzaile iraunkorra. Egitura bere inguruan garatzen eta tolesten da, bere barnean igarotze irekia duen espazioa, dinamikoa eta aktiboa sortuz. Espazio-erreferentzia elementu bilakatzen da hiri egituraren barnean, eta erabilitako materiala egokiena da hiri-guneetako lan iraunkorretarako, kanpoan egoteko erresistentzia alde batetik eta, era berean, iraunkorra bestetik.\nRio Grande Pasealekua


Informazio eta Komunikazio Teknologien barnean hainbat dira garrantzi handia duten gaiak eta, beraz, aztertu beharrekoak. Horiei buruz pentsatzen eta eztabaidatzen egon ostean, Eskola 2.0 ren gaia aukeratzea erabaki dugu hainbat arrazoirengatik.\nAlde batetik, hasieratik arreta deitu digun gaia izan da, izan ere, horri buruzko informazioren bat irakurrita geneukan, eta gainera, kurtso honetan igarotako praktika aldietan eskoletan teknologia berrien erabilera ikusteko aukera izan dugu. Hori dela eta, interes handia eduki dugu hasieratik gai honetan eta lana burutzeko aukera ona litzatekeela pentsatu izan dugu hasieratik.\nBeste aldetik, etorkizunari begira Eskola 2.0-ri buruz gehiago ikastea oso baliagarria izango zaigulakoan gaude, gaur egun, eta baita etorkizunean ere, gero eta gehiago erabiltzen direlako teknologia berriak eskolan (gizarte osoan egia esanda) , eta beraz, horri buruzko ezagutzak edukitzea, nolabaiteko prestakuntza izatea... ezinbestekoa iruditzen zaigu umeei horren inguruan irakatsi ahal izateko; izan ere, zelan irakatsiko dute irakasleek eurek ez dakiten zerbait?\nGainera, esan dezakegu, klasean azaltzeko interesgarria iruditzen zaigula gure gaia, eta klase-kideentzat honi buruzko informazioa jasotzea interesgarri eta guztiz baliagarria suertatuko zaiela uste dugu.\nHortaz, laburbilduz, lan honetan teknologia berrien inguruan mintzatzen hasiko gara, gero gai nagusia izango den Eskola 2.0 ren gaian sakontzeko.


Astigarraren Ibia, ondare historiko-kulturala alperrik galtzen\ntxiko 2007/07/15 19:55\nastigarribia tagged map by user - Tagzania\nAskorena dan furgonetia, beti hondatuta. Horixe gertatzen jako herri edo bestelako erakunde territorial askoren artian banatuta dagozen eskualde naturalei. Bizkaia eta Gipuzkoa artian dagon Deba ibarreko barrenengo partian, ibaixa pasatzeko antxiñako toki estrategiko bat dago: astigar arbola ondoko ibixa . Astigarrabixa ibai haundixa pasatzeko toki errezena izango zan oin dala 1000-1500 bat urte. Handik juango ziran ganauak, burdixak –asmau ziranian-, gizakixen talde bidaiarixak etabar, ibixa pasatzeko modu desbardiñak erabiltzen, sasoian arabera. Agor denporan harririk harri saltoka pasatzeko modua egingo zeben, edo uretan sartu eta ondo bustitta pasatzera arriskatuko ziran. Hori, zurubixak eregitteko formia topau zeben arte; edozelan be, negu-udabarriko ufalak egurrezko pasarela guztiak eruango zittuezen. Urte barrixekin Debako astigarran ibixa ezingo zan erabilli, eta ibarran alde batetik bestera pasatzeko Maltzagaraiñok edo gorutzago juan biharko ziran gure arbasuak, mende askotan. Hala izango zan oin dala 700 bat urte arte; zurubi zaharren ordez harrizko pasarelak egitteko formak inportatuko ziran, eta teknikak hain izango ziran misteriotsuak eze, diabruak be lagunduko zeben eregitze-biharretan. Negozio ona zan edozelan be: jaun batek obra garesti hori bere kargu hartuta, laster amortizatuko zeban bertatik pasatzen zan guztiari bidesarixa ederto kobratuta. Hori, edo... Maltzagaraiñok juan, ibaixa pasatzera!\nToki garrantzitsua izan da Astigarrabixa beraz, “atzo goizerarte”. Azken 15.000 urtiak astebeteko epe bat bihurtuko bagendu, Astigarrabixak gaur eguneko Bilbo batek dakan garrantzi ekonomiko eta historikua izan dau... oin dala 3 ordurarte. XVIII menderarte, bertan gaur egunian be ikusteko moduan dagozen eraikin erlijiosuak (ermitta, Sasiolako komentu , klaustro, eliza...), industrialak (lonja, kargalekuak, moillak... ), zibillak (gitxienez 3 harrizko zubi, errotak, olak, erreboteko frontoia) etabar martxan egon dira. Atzo goizerarte ez: “oin dala 3 ordurarte”.\nGaur egunian Deba, Mutriku eta Mendarok hango lurrak banatzen badittuez be, Astigarrabixako “industrialdeak” denpora asko zeroian martxan hiru herrixak fundau ziranerako. Inguruko jente morduak egitten zeban biharra bertan.\nEta zurubirik bako denporara salto egitten badogu be, garrantzi honen zantzuak topau geinkez. Penintsula gehixena musulmana zanian, bertatik pasatzen zan oiñezko nahiz garraiatzaillien kaltzada printzipaletako bat; han dagoz arrastuak, interesa dakenak ikusteko moduan. Eta Erdi Aro Bajuko denpora illunetan murgilduta, idatzi eta dokumentu bako sasoietan sartuta, orduko jentian biharrak, zorion eta zoritxarrak imajiñatziakin konformau biharko gara. Baiña denporian makiñiak 15.500 urte atzera markatzen deskuenian, tunel baltz ezezagunian zihar argitxo bat ixotzen da. Arkeologuei eskerrak, Astigarrabixa gaiñe-gaiñian dagozen Ermittia eta Prailehaitz mendi inguruetan hainbeste eta hainbeste arrasto aurkitzen gabiz, orduko gure arbaso cavernicolak ze bizimodu zeken pizkat argittu ahal izango deskuenak... lagatzen badeskue.\nIzan be, Astigarrabixa-Sasiolako eraikin gehixenen egoera orokorrian penagarrixa dan arren, historiaurreko arrastuak dagoz txartuen: batetik, tokiko administraziñuak ez dau begi oso onez ikusten aurkikuntzia, eta bestetik, bertako haitzak enpresa eraikitzaille boteretsu batek porlana egitteko erabilli nahi dittu. Hori eta hiru herrixen artian banatuta egotiak ez detsa bere balixuan aitortziari asko laguntzen.\nMunduko beste toki baten bagengoz, Astigarrabixa-Sasiolan dagozen altxor historiko-kulturalen erdixakin be eukiko genduan euro-eskualde, parke tematiko edo bestelako kultur-explotaziño formularen bat konjunto osuari babesa emoteko. Baiña zer espero leike garrulo kuadrilla horrengandik?\n(Miren Azkaraten esanetan, “Pena bat izan zan Prailehaitzen pintturak aurkittu izatia”. Ondare kulturala aktibidade industrialendako "traba" kontsideratzen daben kultur arduradun batekin, lekutara goiaz).\ntxiko 2007/07/03 09:25\nNormalian egunero ordu honetan chi-kung saiua egitten doten arren, gaur radixo onduan geratu naiz Eibarko Matrallako irratiko Gora Euzcadi Chistulari saiuan azken alia osorik entzutzeko.\nAnder Arroitajauregik juan dan 5 urtian martitzenero goizeko 7.30etan gidatu daben saiua kantuz agurtu dau. “Quien canta su mal espanta” diñue ondoko herrialdian, eta ni triste jarri banaiz be, siñisten dot Ander histrioiak be bere bihotztxua izango dabela perilla luzian atzian, eta azken agurran momentuan, marraskilluen musikia azpixan dakala, nahixago izan dabela kantuan eta dantzan emon. Nik bardiña egingo neuke. Hurrengorarte eta eskerrikasko zure programa bikaiñakin Euskal Herri guztian zihar zabaldutako zirixengaittik.\nMatrallako irratixa 2002 (¿) urtian hasi zanian, bildur asko izan genduan eta saiatu giñan ahal danik eta egittura establiena emoten, ahal danik eta denpora luzien iraun ahal izateko. Nahiz eta irratixa irratikidien arteko asanbladan auto-gidatuko zan, “poder en la sombra” bat eratzeko premiñia ikusi genduan. Mobimendu asanbleario guztien modura manipulatzeko erreza zalako, interes politikuen araberako “desenbarkuak” sufritzeko arriskua ikusten genduan eta asanbladia apurtzeko eskubidia gorde genduan “Marmarra elkartia” osatzen dogun 8-9 pertsona talde batek. Kuriosua da eze, broma asko jasan daben talde honetan ezkerreko jentia nagusi bazan be, batzuk abertzaliak eta beste batzu anarkista ildotik giñoian eta bakoitzak bere bildurren araberako estatuto batzu bultzatu zittuan. Nere partetik, interes printzipala ezker abertzalian mendeko organo ez bihurtzia zan; beste batzuk beste kezka batzu zittuen, eta danon artian irratixan “libertade superbisatu” hau bermatu nahi izan genduan, sobiet estilo puruan.\nBa bost urte geruago, benetan asko poztutzen naiz “poder en la sombra” osatzen dogun hórrek ez garalako behin be bildu. Behin bez, gero! Irratixa benetan autonomua izan da, irratikidien asanbladia izan da erabagi guzti-guztiak hartu izan dittuana eta ez dogu ezelako desenbarko politikorik jasan. Marmarra elkarteko jentia sakabanatu egin da (nere moduan, Lekeitxion bizi naizena) eta oin radixuan dagon jente gehixena ez daka zerikusirik hasierako talde harekin. Martzinkus erretorea adibidez (GECH), juan dan 5 urtian radixuan buru-belarri jardun dabena, eta beronena izan da Matrallako irratiko programa zabalduena Euskalherrixan zihar. Benetan poztekua da hau, eze, nik behintzat ez neban gusto-gustora hartzen be “poder en la sombra”ko kontu hori.\nAntxiñako Pottoka irratixan iraupen-errekorra pulberizatuta dago onezkero. Arroita/Martzinkusek ziñuan modura, ikusteko dago oin jente barrixari radixuan parte hartziak kili-kili egitten detsan, oin teknologixa barrixen laguntzia dakagula eta Euskalherri osuan Arrosa sarian bittartez entzutzen gaittuela, edo beste barik modia pasatu eta irratixa berez emetau eta hil egingo dan. Hala izan bihar ba da hala izan deilla, eta beste putre batzu hondakiñak aprobetxatuko doguz behintzat, yek, yek, yek!\nEskerrikasko Ander, plazer bat izan düzü!


Sentsibilizazio-taldea Zerrendaren Informazio Orria\nSentsibilizazio-taldea Posta Zerrendaren gaia:\nOrain arte zerrendara bidalitako mezuak ikusteko, ikus itzazu artxibo hauek: Sentsibilizazio-taldea Artxiboak: . (Oraingo fitxategia zerrenda partaideek bakarrik ikus dezakete.)\nSentsibilizazio-taldea Posta Zerrendan nola parte hartu:\nZerrendakide guztiei mezua bidaltzeko, idatzi hona: sentsibilizazio-taldea@zerrendak.jardun.eus.\nSentsibilizazio-taldea Posta Zerrendan Harpidetzeko:\nSentsibilizazio-taldea posta zerrendan izena eman, ondoko eskaera-orria betez. Mezu bat jasoko duzu, zure eskaera berretsi dezazun; horren bitartez, beste inor zure izenean ez harpidetzea sahiestu gura dugu. a Zerrenda hau pribatua da; zerrendakideen izenak ez daude, harpidedun ez direnentzat kontsultagai.\nSentsibilizazio-taldea Posta Zerrendako Harpidedunak:\nSentsibilizazio-taldea zerrenda uzteko, pasahitza jasotzeko, edo harpide-aukerak aldatzeko sartu zure harpide-helbidea:\nSentsibilizazio-taldea zerrendako kudeatzailea azkarate at gmail.com da\nSentsibilizazio-taldea kudeatzeko interfazea (baimena beharrezkoa)


Urte berri ON @ irratia.COM | Teknopataren txokoa\n2010(e)ko urtarrilak 13 Blogosfera 2 iruzkin\nBatzuetan, bereziki udako oporren bueltan, urte berria hastean edo, besterik gabe, zoro hazea dabilenean, ohi baino gehiago handitzen diraÂ hemen idazten emandako denboraren zentzuari buruzko zalantzak. Betiko galdera esistentzialak, badakizue: merezi ote du dioptriak bata bestearen atzetik honetan galtzea? Ez ote litzateke hobe indarrak eta denbora beste zerbaitetan ematea?\nNire dipotriek pasa den astean bidalitako postala\nEta, horrelako pentsamenduetan galduta zaudela, dei bat jasotzen duzu ustekabean, zulako beste ‘jarto’ batena: “E Joxe, estreinatuko duzu urtea gugaz? bederatzi@2009 komentatuko dugu, eta 2010ek zer men dezakeeen, eta…”.\nTotal, atzo Jabi eta Patxirekin egon nintzela irratia.com-en bederatzi@2009 komentatzen. Eta tira, txute txiki bat ere izan zen. Tontamentean, jolas txiki honek balio du egiten dugunaren neurria emateko, proiektu berriak ezagutzeko eta optimistak izateko arrazoiak ere baditugula gogoratzeko. Eta hori beti eskertzen da, ezta?\nEnpin, hemen behean klik eginda edo irratia.com-etik zuzenean entzun dezakezue saioa… gizakia ez baita Amaraunetik soilik elikatzen! 🙂\nBy the way, zorionak irratia.com-i, aurten hamar urte betetzen baititu. Atzo komentatu zutenean, ez dakit zergatik, irratia.com-en hasierako IRC kanalaz akordatu nintzen. Han txateatu nuen lehenengoz Jabi eta Patxirekin beraiekin, baina baita @maxkuri bezalako beste pertsonaia batzuekin. Muuuundo vieeeeeejuuuuunoooo!!!\nIritsi da momentua, eta abenduaren 31ra arte dago …\nmakilakixki\t2010(e)ko urtarrilak 13\nZorionak Joxepo! Hemendik to the white house zuzen zuzenean. Joxe for lehendakari!\nJoxe\t2010(e)ko urtarrilak 16\nBide batez, TAUPADA hobeto ezagutu nahi bauduze, grabatua dute euren webgunean lehengoan Hala Bedi Irratiko ZEBRABIDEA saioko lagunek egin zieten elkarrizketa.


Batzen gaituena | Iritzia | Berria\nEgunotako iragarkiak dio Eguberrietako loteriak lotzen gaituela, batzen gaituela, familiak elkartzen dituela. Nik kontrakoa ikusten dut, berriz: inoizko deskonfiantza handienen sorburua izaten da lagunen eta senideen artean. Halakok erosi badu, nik ere bai, ez dadin bera aberastu eta ni ez. Loteria txartela(k) zenbait lagunen artean erosiz gero, nazioarteko itun baterako baino klausula gehiagoz zaintzen da nork, nola zainduko duen. Egiaztagiri maila ematen zaien argazkiak egiten dira. Loteria txartelen trukaketak ere Faisaien Uhartean egitea baino ez da falta, notario baten aurrean.\nGure etxean kalapita izaten dugu beti. Ez daukat inora joaterik, Espainiaren estatu barruan, aitak bertatik loteria txartel bat erosteko eskatu gabe. Tirabira batzuen artean maiz amore ematen dut, baina ez naiz sentitzen inori lotuagoa, batuagoa, elkartuagoa. Aitak, ematean, agian telebistako iragarkiek kutsatuta, zenbakia partekatzea erabaki du, erdi bana, eta nik gordetzeko. Argazkia atera dio. «Juiziora joan beharko bagenu ere», txantxetan bezala, baina biok dakigu seriotan dela. Pobreziak batzen ditu familiak. Aberasteko aukera urrunak, berriz, zertan bihurtuko ginen baino ez digu erakusten.


AMAÑA HERRI IKASTETXEA: LURRASKA BASERRI-ESKOLAN EGONALDIA\nLURRASKA BASERRI-ESKOLAN EGONALDIA\nAzaroaren 23, 24 eta 25ean gure ikastetxeko lehen hezkuntzako lehenengo, bigarren, hirugarren eta laugarren mailako ikasleak Lurraskara joan dira.\nLurraska, Ingurugiro Hezkuntzarako zentroa Ajangiz herrian kokatuta dago, Gernikatik 10 minututara. Bertan Urdaibaiko Erreserbaren ekosistemak ezagutzeko aukera izan dute. Baita baserriko lanak egiteko eta abereak zaintzeko. Ogia antzinako erara egiteko eta diskotekan dantzatzeko. Primeran pasatu dute eta hurrengo urtean berriro joateko gogoz etorri dira!!


Online argitaratu den Historia-Geografia Koadernoen zenbaki berriak eduki anitzeko bost artikulu ditu.\nJosé Manuel Cifuentes Pazosek Bizkaiko Aro Modernoko atzerritarren kasu aipagarri batzuk aztertu ditu. Diego de Urrutia almirantearen (1562-1633) hurbilketa biografiko bat eskaintzen du Alex Valledor Arostegik; Ekain Cagigalek, berriz, Miguel Archer (1718-1752) zientzialari bilbotarraren inguruko zalantzak eta inkongruentziak argitzen ditu.\nAitor Anduaga eta Sho Hagio-ren lanak Sauveur Candau-ren (1897-1955) eta beste euskal misiolari garaikide batzuen japoniar kulturarako egokitzapena aztertzen dituzten euskaraz idatzitako artikuluan. Azkenik, XX. mendeko biztanleria-erroldetatik abiatuta, Josu Hernando Pérezek ugalkortasunak Euskadin izan duen bilakaera aztertu du.\nArgitaratu berri diren liburuen aipamenek Vasconia aldizkariaren 44. alea osatzen dute, Biography & Parliament UPV/EHUko ikerketa-talde bateratuaren laguntzarekin egina.


Lainobeltz lankidearen ekarpenak - Wikipedia, entziklopedia askea.\nLainobeltz lankidearen ekarpenak\nLainobeltz(r)entzat eztabaida Blokeatze erregistroa igoerak erregistroak gehiegikerien erregistroa\n12:2612:26, 1 uztaila 2022 ezb. hist +30 t Cortinarius purpurascens  Kategoria:Cortinariaceae gehitua HotCat bitartez azken aldaketa\n12:2512:25, 1 uztaila 2022 ezb. hist +106 Cortinarius purpurascens No edit summary\n12:2412:24, 1 uztaila 2022 ezb. hist +45 Arthrobacter No edit summary azken aldaketa\n12:2212:22, 1 uztaila 2022 ezb. hist +61 t Martxoaren 18  →Euskal Herria azken aldaketa\n12:2212:22, 1 uztaila 2022 ezb. hist +71 t 1997  →Martxoa azken aldaketa\n12:2112:21, 1 uztaila 2022 ezb. hist +1 Alazne Etxebarria Urizar  →Kanpo estekak azken aldaketa\n12:2112:21, 1 uztaila 2022 ezb. hist +141 Alazne Etxebarria  «Alazne Etxeberria» orrira zeraman birbideratzea ezabatu da azken aldaketa Etiketa: Birbideratzea ezabatu da\n12:1712:17, 1 uztaila 2022 ezb. hist +86 t Maiatzaren 31  →Mundua azken aldaketa\n12:1612:16, 1 uztaila 2022 ezb. hist +77 t 1928  →Maiatza azken aldaketa\n12:1612:16, 1 uztaila 2022 ezb. hist +57 t 1881  →Egun ezezaguna edo zehaztugabea azken aldaketa\n12:1412:14, 1 uztaila 2022 ezb. hist +26 B Josefa Sanz Batista  «Pepita Sanz» orrira birbideratua azken aldaketa Etiketa: Birbideratze berria\n12:0912:09, 1 uztaila 2022 ezb. hist −649 Leire Palacios  →Ibilbide profesionala azken aldaketa\n11:5911:59, 1 uztaila 2022 ezb. hist 0 Alonso Ruiz de Herrera No edit summary azken aldaketa\n10:0510:05, 1 uztaila 2022 ezb. hist +49 Komunikazio No edit summary azken aldaketa\n10:0110:01, 1 uztaila 2022 ezb. hist +1 Daniel Rodríguez Pérez  →Kanpo estekak azken aldaketa\n10:0110:01, 1 uztaila 2022 ezb. hist +32 t Samina  Kategoria:Marguerite Duras gehitua HotCat bitartez azken aldaketa\n10:0010:00, 1 uztaila 2022 ezb. hist +21 B La Douleur  «Samina» orrira birbideratua azken aldaketa Etiketa: Birbideratze berria\n10:0010:00, 1 uztaila 2022 ezb. hist +11 t Marguerite Duras  →Bizitza azken aldaketa\n09:5809:58, 1 uztaila 2022 ezb. hist +13 t Claudia Albertina Ruiz Sántiz No edit summary azken aldaketa\n22:02, 30 ekaina 2022 (ezb. | hist) . . +51 . . Txikipedian arazo bat Wikipedia:Txokoa eztabaidan (Ezkutatu)\n21:4821:48, 30 ekaina 2022 ezb. hist +2 t Erloju  2A01:CB19:38E:5D00:F453:96E8:897D:5840 wikilariaren aldaketak ezabatuz, 83.53.164.225 wikilariaren azken bertsiora itzularazi da. azken aldaketa Etiketa: lehengoratzea\n21:4821:48, 30 ekaina 2022 ezb. hist −1 t Kilogramo  2A01:CB19:38E:5D00:F453:96E8:897D:5840 wikilariaren aldaketak ezabatuz, InternetArchiveBot wikilariaren azken bertsiora itzularazi da. azken aldaketa Etiketa: lehengoratzea\n21:4821:48, 30 ekaina 2022 ezb. hist −1 t Masa  2A01:CB19:38E:5D00:F453:96E8:897D:5840 wikilariaren aldaketak ezabatuz, InternetArchiveBot wikilariaren azken bertsiora itzularazi da. azken aldaketa Etiketa: lehengoratzea\n21:4821:48, 30 ekaina 2022 ezb. hist −1 t Hominidae  2A01:CB19:38E:5D00:F453:96E8:897D:5840 wikilariaren aldaketak ezabatuz, Aosbot wikilariaren azken bertsiora itzularazi da. azken aldaketa Etiketa: lehengoratzea\n21:4821:48, 30 ekaina 2022 ezb. hist −1 t Ospitale  2A01:CB19:38E:5D00:F453:96E8:897D:5840 wikilariaren aldaketak ezabatuz, Kamiruaga wikilariaren azken bertsiora itzularazi da. azken aldaketa Etiketa: lehengoratzea\n21:4821:48, 30 ekaina 2022 ezb. hist −1 t Irakurketa  2A01:CB19:38E:5D00:F453:96E8:897D:5840 wikilariaren aldaketak ezabatuz, Dušan Kreheľ (bot) wikilariaren azken bertsiora itzularazi da. azken aldaketa Etiketa: lehengoratzea\n21:4821:48, 30 ekaina 2022 ezb. hist −1 t Suziri  2A01:CB19:38E:5D00:F453:96E8:897D:5840 wikilariaren aldaketak ezabatuz, 67.218.235.119 wikilariaren azken bertsiora itzularazi da. azken aldaketa Etiketa: lehengoratzea\n21:4821:48, 30 ekaina 2022 ezb. hist −1 t Kilolitro  2A01:CB19:38E:5D00:F453:96E8:897D:5840 wikilariaren aldaketak ezabatuz, 2A01:E0A:17D:8A10:FC6F:1608:36C3:EA83 wikilariaren azken bertsiora itzularazi da. azken aldaketa Etiketa: lehengoratzea\n21:4821:48, 30 ekaina 2022 ezb. hist −1 t Bolumen (espazioa)  2A01:CB19:38E:5D00:F453:96E8:897D:5840 wikilariaren aldaketak ezabatuz, TheklanBot wikilariaren azken bertsiora itzularazi da. azken aldaketa Etiketa: lehengoratzea\n21:4821:48, 30 ekaina 2022 ezb. hist −1 t Izen  2A01:CB19:38E:5D00:F453:96E8:897D:5840 wikilariaren aldaketak ezabatuz, Treuiller wikilariaren azken bertsiora itzularazi da. azken aldaketa Etiketa: lehengoratzea\n21:4821:48, 30 ekaina 2022 ezb. hist −1 t Komuna  2A01:CB19:38E:5D00:F453:96E8:897D:5840 wikilariaren aldaketak ezabatuz, Zorion wikilariaren azken bertsiora itzularazi da. azken aldaketa Etiketa: lehengoratzea\n21:4821:48, 30 ekaina 2022 ezb. hist −1 t Marrazki  2A01:CB19:38E:5D00:F453:96E8:897D:5840 wikilariaren aldaketak ezabatuz, DutchTina wikilariaren azken bertsiora itzularazi da. azken aldaketa Etiketa: lehengoratzea\n21:4821:48, 30 ekaina 2022 ezb. hist −1 t Arkitektura  2A01:CB19:38E:5D00:F453:96E8:897D:5840 wikilariaren aldaketak ezabatuz, Josugoni wikilariaren azken bertsiora itzularazi da. azken aldaketa Etiketa: lehengoratzea\n21:4821:48, 30 ekaina 2022 ezb. hist −1 t Lepoko  2A01:CB19:38E:5D00:F453:96E8:897D:5840 wikilariaren aldaketak ezabatuz, DutchTina wikilariaren azken bertsiora itzularazi da. azken aldaketa Etiketa: lehengoratzea\n21:4821:48, 30 ekaina 2022 ezb. hist −1 t Azazkal-esmalte  2A01:CB19:38E:5D00:F453:96E8:897D:5840 wikilariaren aldaketak ezabatuz, DutchTina wikilariaren azken bertsiora itzularazi da. azken aldaketa Etiketa: lehengoratzea\n21:4821:48, 30 ekaina 2022 ezb. hist −1 t Eraztun  2A01:CB19:38E:5D00:F453:96E8:897D:5840 wikilariaren aldaketak ezabatuz, DutchTina wikilariaren azken bertsiora itzularazi da. azken aldaketa Etiketa: lehengoratzea\n21:4721:47, 30 ekaina 2022 ezb. hist −1 t Jantzi  2A01:CB19:38E:5D00:F453:96E8:897D:5840 wikilariaren aldaketak ezabatuz, Itziarmurgiondo wikilariaren azken bertsiora itzularazi da. azken aldaketa Etiketa: lehengoratzea\n21:4721:47, 30 ekaina 2022 ezb. hist −1 t Argi  2A01:CB19:38E:5D00:F453:96E8:897D:5840 wikilariaren aldaketak ezabatuz, Theklan wikilariaren azken bertsiora itzularazi da. azken aldaketa Etiketa: lehengoratzea\n21:4721:47, 30 ekaina 2022 ezb. hist −1 t Gestuno  2A01:CB19:38E:5D00:F453:96E8:897D:5840 wikilariaren aldaketak ezabatuz, DutchTina wikilariaren azken bertsiora itzularazi da. azken aldaketa Etiketa: lehengoratzea\n21:4721:47, 30 ekaina 2022 ezb. hist −1 t Keinu hizkuntza  2A01:CB19:38E:5D00:F453:96E8:897D:5840 wikilariaren aldaketak ezabatuz, IraleGasteiz01 wikilariaren azken bertsiora itzularazi da. azken aldaketa Etiketa: lehengoratzea\n21:4721:47, 30 ekaina 2022 ezb. hist −1 t Gortasun  2A01:CB19:38E:5D00:F453:96E8:897D:5840 wikilariaren aldaketak ezabatuz, Nora Rial wikilariaren azken bertsiora itzularazi da. azken aldaketa Etiketa: lehengoratzea\n21:4721:47, 30 ekaina 2022 ezb. hist −1 t Ezpain irakurketa  2A01:CB19:38E:5D00:F453:96E8:897D:5840 wikilariaren aldaketak ezabatuz, DutchTina wikilariaren azken bertsiora itzularazi da. azken aldaketa Etiketa: lehengoratzea\n21:4721:47, 30 ekaina 2022 ezb. hist −1 t Idazketa  2A01:CB19:38E:5D00:F453:96E8:897D:5840 wikilariaren aldaketak ezabatuz, Dušan Kreheľ (bot) wikilariaren azken bertsiora itzularazi da. azken aldaketa Etiketa: lehengoratzea\n21:4721:47, 30 ekaina 2022 ezb. hist −1 t Mintzo  2A01:CB19:38E:5D00:F453:96E8:897D:5840 wikilariaren aldaketak ezabatuz, TheklanBot wikilariaren azken bertsiora itzularazi da. azken aldaketa Etiketa: lehengoratzea\n21:4721:47, 30 ekaina 2022 ezb. hist −1 t Gizaki  2A01:CB19:38E:5D00:F453:96E8:897D:5840 wikilariaren aldaketak ezabatuz, InternetArchiveBot wikilariaren azken bertsiora itzularazi da. azken aldaketa Etiketa: lehengoratzea\n21:4721:47, 30 ekaina 2022 ezb. hist +13 t Lehendakari  2A01:CB19:38E:5D00:F453:96E8:897D:5840 wikilariaren aldaketak ezabatuz, DutchTina wikilariaren azken bertsiora itzularazi da. azken aldaketa Etiketa: lehengoratzea\n21:4621:46, 30 ekaina 2022 ezb. hist +33 t Lotura  2A01:CB19:38E:5D00:F453:96E8:897D:5840 wikilariaren aldaketak ezabatuz, Xabier Armendaritz wikilariaren azken bertsiora itzularazi da. azken aldaketa Etiketak: Birbideratze berria lehengoratzea Disambiguation links\n20:5420:54, 30 ekaina 2022 ezb. hist −16 A-2 No edit summary azken aldaketa\n20:5420:54, 30 ekaina 2022 ezb. hist +5 A-2 No edit summary\n20:5220:52, 30 ekaina 2022 ezb. hist +20 Watchmen No edit summary azken aldaketa\nLainobeltz: Azpiorrialdeak • Baimenak • Erregistratze data • Edizioen zenbaketa • Sortutako artikuluak • Wikimedia proiektu guztietako ekarpenak • Kontuak


II. BERDINTXIKETAN OÑATIKO LASTERKETA MISTOA | Lasterketak Euskal Herriko Lasterketak Carreras Populares Pais Vasco\nYou are here:AccueilII. BERDINTXIKETAN OÑATIKO LASTERKETA MISTOAPrimary tabsVoir(active tab)\nIaz izandako arrakastaren ondoren, aurten ere Mondragon Unibertsitateko Enpresagintza Fakultatea eta Mondragon Team Academy-ko (MTA) Snatu junior kooperatiba ados jarri dira Berdintxiketan lasterketaren antolakuntzan. 2012ko maiatzaren 11an izango da, arratsaldeko 7,30etan.\nBerdintasuna bi erakunde hauek elkarbanatzen duten balore bat da, eta gai hau protagonista izanik, primeran pasatzeko egun bat da. Gainera, bata bestearengandik ikasteko izugarrizko parada da, eta Snatu MU-ren zati bat izanik, batera lan egiteko aitzaki bat izan daiteke, horrela bien arteko erlazioa hobetuz eta hurrengo batetarako elkarlana erraztuz. Bestealde, experientza hau oso aberasgarria da, bai enpresa moduan garatzeko, bai gizabanako moduan betetzeko.\nBerdintasunaren aldeko ekimen honen jatorria iaz sortu zen ideia batetatik dator; prozesua gogoraraziko dugu, testuingurua ulertzeko. Enpresagintza fakuntateak, berdintasun sailak hain zuzen, gai hau indartzea nahi zuen eta Snatura joan zen Berdintxiketan proposatuz. Garai haietan, Snatuko taldekideak LEINN-eko (Lidrego Ekintzaile eta Berrikuntzan gradua) lehenengo mailako ikasleak ziren, eta ideia paregabea iruditu zitzaien. Beraz burmuin guztiak martxan jarriz, dinamika hau jaio zen.\nLasterketa honen oinarria, gure lan egiteko filosofia bezala, ongi pasatzea da, baina baditu bere berezitasunak. Korrika bakarka egin beharrean, bikoteka egin beharko da; hau da, gizonezko bat eta emakumezko batek erritmo berean egin beharko dute lasterka. Horrela maila berbera lortuko da, eta batak besteari animatu beharko dio. Gainera, herriaren laguntza ezinbestekoa da, hauek baitira giroarekin gozatuko dutenak, baita sariak oparituko dituztenak ere.\nBeraz badakizue, gorde ezazue txoko bat zuen agendetan eta animatu zaitezte parte hartzera, egun zoragarri bat izago baita. Iaz sorpresa ugari izanda ere (kamiseta, Zahor txokolatea, herriko futadendetako produktuak, txosnatxo bat…), aurten hobetzea espero baitugu.\nInformazio gehiago: http://berdintxiketan.wordpress.com/\nArgazkiak: BAIFile attachments: SAILKAPENA / CLASIFICACIÓN: Berdintxiketan 2012Lasterketa etiketak: GipuzkoaMistoaOñatiLasterketa motak: <10kmKartela: Sailkapenak: BAIAURREKO EDIZIOAK: I. BERDINTXIKETAN OÑATIKO LASTERKETA MISTOAView the discussion thread.\nLa Zumaia Flysch Trail dará...\nParte hartze zabala izango d...\nLa Hiri Krosa confirma su ti...\n>42km 42km 22-41km 21km 11-20km 10km <10km Ibaeta ultratrail Irati Oleta Arrigorriaga Ehun miliak Zierbena Lastur Gallarta Senpere mendi maratoia Andoain Boucau Azken albisteak\n6 jours 17 heures / 0 comment IMANOL LARRAÑAGA AZKOITIARRA...\n6 jours 18 heures / 0 comment Antonio Etxeberria y Elena C...


Munduan Barrena Bizikletaz: marzo 2012\nQuiero un viejo sofà\nUn pecho donde el peso de mi cabeza\nSea el viaje\nIbiltariak, abenturazaleak, oporzaleak, jende erraria, jende askea, kalekume aberatsak, robot motxiladunak, noraeza bizimodu bihurtu dutenak, zeruertzen maitaleak, ameslariak, amets-eragileak, kontentagaitzak, ipuin-kontalariak, sustraigabeak, poetak, merkatariak, ilusionistak, bakartiak, bilatzaileak ... bidaiariak.\nMauricio Arce ("Cato" ezizenez) 2002. urtean ezagutu nuen Txina hegoaldeko hiri gris batean, internet-kafe baten atarian. 30en bat urte, txikia, sendoa, arbaso azteken odolak aurpegia taxutzen zion. Bost urte zeramatzan orduan Mexikotik kanpo (nik ere beste horrenbeste etxetik urrun) eta denbora horretan Europa eta Asian barrena bazterrik bazter ibilia zen, bizikleta zahartxo baten gainean beti. Turbante baten modura bildutako zapi batek adats beltz disdiratsua estaltzen zion. Beti pentsatu dut turbante hura bandera bat zela, bizimodu-aldaketa erradikal bat adierazten zuen kanpoko ikurra. Izan ere, turbantea eta bizikleta baino lehen Cato hegazkinez bidaitzen zen, trajea eta gorbata maiz janzten zituen eta soldata polita zeukan Estatu Batuetako konpainia baten Mexikoko adarrean.\nHalabeharrak elkartu gintuen eta eskerrak eman nizkion horregatik. Tibetera -Lhasara- zihoan Cato eta hara iritsi nahi nuen nik ere. Ondotxo genekien biok ez zela bide erreza aurrean genuena eta elkarrekin jarraitzeko erabakia berez etorri zen. Eta halaxe, elkarrekin, ekin genion eta burutu genuen urte guzti hauetako ibilaldirik ederrena, basatiena eta gogorrena. Harrezkeroz ezagutu izan ditut toki ederrak eta mendi garaiak munduko bazterretan baina Tibet da oraindik lehena nire gogoan, hari gaina hartu dionik ez dago. Goi haietan, mendi elurtu eta amildegi sakonen artean, txori sentitu nintzen ia egunero; hango herritxoetan, Marco Polo moderno gurpilduna; mendi-lepoetako bakardadean, gizon librea. 2002ko azaroa zen eta kristal aratza eta urdina zen Tibeteko airea; egurats gardenak distantziak ezabatzen zituen eta gure ondoraino ekarri, estepa hutsetan barrena haien kasko txuriak gerturatuz, urrutiko mendiak. Himalaiako tontorrak ziren. Hantxe zeuden, gure inguruan, espejismo bat bezain hurbil eta zehatz, eta hala zirudien, eskua luzatu eta behatz puntekin ikutu ahalko genituela izotzezko erraldoi haiek…\nEz zuen Tibeteko ekialde hark nik espero nuen lurraren antzik. Goi-lautada lehor eta zabal bat neukan nik gogoan, oztoporik gabeko geografía soil bat, eta urrutian mendi handiak. Gure inguruko natura, ordea, hori baino askoz aberatsagoa zen (1): paisaia alpinoak, basoak eta hosto horituko zuhaizti eta ibar bukolikoak eskaintzen zizkigun batzuetan; bestetan -Mekong eta Yangtze ibaiek goldatutako ildo sakonetan, kasu- menditarte arre eta guztiz soilak. Malkar ikaragarriak beti eta non-nahi.\nZeharkaldi ederra, bai, izan zen, ikaragarri ederra. Erreza ez. Igoerak luzeak eta etengabeak ziren, mendate-gainak 4.500 eta 5.000 metrokoak, bideak ikusgarriak baina gehienetan oso txarrak (http://www3.utsidan.se/corax-e/routes/zdallha.htm). Tibet lurralde debekatua ere izan zen guretzat eta horregatik iluntasunaz baliatu ginen eta gau askotan, egunsentia baino lehenagoko orduetan, lapurren modura makurtuta igaro genituen polizia txinatarraren langak, eta isilka zeharkatu hirietako kale bakartiak. Hotzaren eta gosearen eztenkada lagun izan genuen gaueroko kanpaldietan, gure ekipoa ez zen ona, ganorazko janaria aurkitzea, oso maíz, zaila... baina... ba al du horrek axolarik orain? Oroimenak ohi duen bahe-lana egin zuen aspaldi eta, geroztik, dei egiten diodanean, amets giroko gau eta egun eder sorta bat ekartzen dit gogoaren lehen planora. Hantxe daude Himalaiako paisaien gardentasuna, haizearen durundia goi-mendateetan eta koloretako otoitz-banderatxoak astinduka, etxebarru ilunetako egur eta ke usaina, azken mugetara hurbildu izanaren harridura... Lau bat aste izan ziren guztira, mila eta bostehun kilometro inguru (2). Lhasara iritsi baino lehentxoago bereizi ginen. Cato hilabete bat geroago ikusi nuen berriro Katmandun, eta 2003ko hasieran New Delin egokitu ziren gure bideak azkeneko aldiz. Geroztik elkarren berririk izan gabe joan ziren urteak. 2008an, Latinoamerikara berriro etorri nintzenean, bere bidaia luzeei amaiera eman eta Mexikora itzulia zela jakin nuen.\nGuatemalatik Mexikora azaroaren 23an sartu nintzen, La Mesillako mugatik. Hiru egun geroago San Cristobal de las Casas herri zahar eta ederreko kaleetatik oinez nenbilela mutil bat ikusi nuen, halako batean, banku batean eserita. Begiak oso larrituta zituen, fantasma bat ikusi eta halakorik sinestu nahi ez duenaren harridura erabatekoarekin; besoa eta hatz erakuslea nire aldera luzatzen zituen. Mutil harengana gehiago hurbildu eta totelka ari zela ohartu nintzen, hitz eten batzuk errepikatzen zituen behin eta berriro: "ez...da...posible", "ez...da...posible". Turbante baten modura antolatutako zapi batek ilea estaltzen zion. Halaxe elkartu zituen halabehar hutsak, bederatzi urte geroago eta bigarren aldiz, bidaide zaharrak. Halaxe topatu nintzen berriro Cato mexikarrarekin, orain dela aste gutxi, Chiapas estatuko San Cristobal de las Casas hiri ederrean. (http://moradasverdes.weebly.com/cato.html) (3)\n(1) Txinako Yunnan probintziako Dali hiritik Lhasara doan tarteaz ari naiz.\n(2) Dalitik Lhasarako tartea. Lasatik Kodarira –Nepaleko mugara- bakarrik joan nintzen eta ondo oroitzen banaiz beste bi asteko bidea-edo izan zen. Oso ederra hura ere, batez ere Everest parke nazionalean barrena egindako ibilia.\n(3) Hona hemen dokumental bat: http://www.asiemut.com/. Aitor Galdos-en bloga ere oso interesgarria da, merezi du ikustaldi bat: http://chinese-dream.blogspot.ca/\nMazatlan (Mexiko). 2012ko martxoak 3\nPublicado por Lorenzo Rojo, "Lontxo". lontxo@hotmail.com en 10:13 No hay comentarios: